title: Aleksi Vuorinen

text: Sofia Kovalevskajan mukaan nimetty palkinto myönnettiin Vuoriselle ja seitsemälle muulle nuorelle tutkijalle virallisessa jakotilaisuudessa 25. marraskuuta 2008 Berliinissä. Palkinto jaetaan erityisen ansioituneille nuorille tutkijoille ja sillä rahoitetaan viisivuotinen tutkimuskausi ja -ryhmä jossain saksalaisessa yliopistossa. Palkinnon rahoitus tulee Saksan koulutus- ja tutkimusministeriöltä. Vuorinen perusti rahoilla tutkimusryhmän Bielefeldin yliopistoon.


title: Panoraamakuva

text: Panoraamakuva (kreik. πᾶν ’kaikki’ + ὅραμα ’näkymä’) on laajan yleisnäkymän eli "panoraaman" esittävä kuva.


title: Panoraamakuva

text: Sanan otti käyttöön skotlantilainen taidemaalari Robert Barker kuvaamaan Edinburghia kuvaavia panoraamamaalauksia. Maalauksia näytettiin lieriömäiseltä pinnalta ja niitä katsottiin sisältä käsin. Niitä esitettiin Lontoossa 1792 ”Panoraamoina”.


title: Panoraamakuva

text: 1800-luvun puolessavälissä panoraamamaalauksista ja malleista tuli suosittu tapa maisemamaalausten ja historiallisten tapahtumien esittämiseen. Näihin aikoihin eurooppalaiset yleisöt innostuivat illuusiosta, joka oli upotettu pyörivään 360 asteen panoraamaan ja joka antoi vaikutelman kuin olisi uudessa ympäristössä. Hollantilainen merimaalari Hendrik Willem Mesdag loi ja perusti Haagiin vuonna 1881 Panorama Mesdagin, jossa oli yli 14 metriä korkea ja noin 40 metriä halkaisijaltaan oleva lieriömäinen maalaus. Saman vuonna Edouard Castres loi Luzernissa Sveitsissä Bourbaki-panoraaman, jossa on pyöreä, noin 10 metriä korkea maalaus, kehä yli sata metriä. Yhdysvaltain sisällissodan taistelua kuvaava 42 jalkaa korkea ja 358 jalkaa leveä Atlantan Cyclorama esitettiin ensimmäisen kerran vuonna 1887. Näitäkin maalauksia suurempi on Racławicen panoraama Wrocławissa Puolassa, mitoiltaan 120 × 15 metriä.


title: Panoraamakuva

text: Laajoja näkymiä kuvaavana yleisenä keinona valokuvaus korvasi pian maalauksen. Dagerrotyypin julkaisemisen jälkeen vuonna 1839 valokuvaajat alkoivat koostaa useita näkymiä kuvaavia yhdeksi laajaksi kuvaksi. 1800-luvun lopulla yleistyivät panoraamakamerat, joissa kaarevaa filmipidikettä käytti mekaaninen kellokoneisto ja jotka kuvasivat juovan kaarena ja tuottivat lähes 180-asteisen kuvan.


title: Panoraamakuva

text: Elokuvassa kokeiltiin erilaisia panoraamatekniikkoja 1920-luvulta lähtien. Tunnetuimpia tekniikkoja ovat Polyvision, jolla kuvattiin Abel Gancen elokuva "Napoléon" (1927), ja Cinerama, joka kehitettiin 1950-luvulla, kun televisio alkoi verottaa elokuvateattereiden kävijämääriä. Molemmissa tekniikoissa käytettiin kolmea elokuvakameraa ja kolmea projektoria, ja Cinerama-teattereissa valkokangas oli kaareutuva (146 asteen kaari). Tunnetuimpia Cinerama-elokuvia olivat "This is Cinerama" (1952) ja "Näin valloitettiin villi länsi" (1962). Cineramaan liittyi myös seitsenkanavainen tilaääni. Nykyaikaiset laajakangaselokuvat ja surround-äänentoisto ovat Cineraman perillisiä.


title: Panoraamakuva

text:
Digitaalinen valokuvaus yksinkertaisti 1900-luvun lopulla koostamisprosessia, joka tunnetaan nykyisin kuvien liittämisenä (). Yhteen liitettyjä kuvia voidaan jopa muotoilla karkeiksi virtuaalitodellisuuselokuviksi käyttämällä jotain useista tekniikoista, kuten Applen QuickTime VR:ää tai Javaa. Pyörivä juovakamera ("Line Camera"), kuten Panoscan, mahdollistaa hyvin korkearesoluutioisten panoraamakuvien ottamisen ja tekee kuvien liittämisen tarpeettomaksi.
Panoraamakuvan tyypillinen kuvavirhe verrattuna silmin katsomiseen on tynnyrivirhe, joka on lievähkössä muodossa myös yleinen laajakulmaobjektiivien, erityisesti kalansilmäobjektiivin, virhe. Tynnyrivirheessä kuvan keskiosat ovat pullistuneita luonnollista kokoaan suuremmiksi ja reunat ovat kutistuneet kokoaan pienemmiksi. Tynnyrivirhettä voidaan kuitenkin korjata digitaalivalokuvauksessa helpohkosti kuvankäsittelyohjelmilla.


title: Venäjän jalkapallon amatööriliiga

text: Venäjän jalkapallon amatööriliiga () on Venäjän jalkapalloilun neljänneksi korkein sarjataso. Liigan järjestää Venäjän jalkapalloliitto yhteistyössä alueittenvälisten liittojensa, jotka kokoavat yhteen kaikkiaan 79 alueliittoa, kanssa. Liiga perustettiin vuonna 2003.


title: Venäjän jalkapallon amatööriliiga

text: Liiga on jaettu kymmeneen alueelliseen sarjaan:


title: Objektiivin kiinnitys

text: Objektiivin kiinnitys on mekaaninen standardi, jolla järjestelmäkameroissa on määritelty mahdollisuus kiinnittää objektiiveja kamerarunkoihin. Yleensä jokaisella järjestelmäkameran valmistajalla on oma muiden valmistajien kameroihin sopimaton tapa kiinnittää objektiivit järjestelmäkameran runkoon, jolloin toisten valmistajien objektiiveja ei voida käyttää toisten valmistajien järjestelmäkamerarungoissa. On myös mahdollista, että uusien mallien myötä samankaan valmistajan aikaisemmat objektiivit eivät sovi uudempiin kamerarunkoihin eivätkä rungot aikaisemmin valmistettuihin objektiiveihin.


title: Objektiivin kiinnitys

text: Aikaisemmin objektiivit ruuvattiin kierteellä kameranrunkoon kiinni, mutta jo 1950-luvulla kehitettiin bajonettikiinnitys, jossa objektiivi sovitettiin rungossa oleviin loviin ja kierrettiin vain noin kolmasosakierrosta ääriasentoonsa, jolloin lukitusnasta lukitsi objektiivin asentoonsa. Bajonettikiinnitys yleistyi 1970-luvulla lähes kaikkiin kameramalleihin.


title: Objektiivin kiinnitys

text: Ensimmäiset objektiivien kiinnitysmenetelmät olivat kierrekiinnityksiä, joissa objektiviin kierteet ruuvattiin ruuvin tapaan kameran rungon kierteisiin.


title: Objektiivin kiinnitys

text: Myöhemmin ryhdyttiin suosimaan bajonettikiinnitystä, jossa objektiivin kielekkeet sovitettiin kameran rungon loviin ja noin kolmasosakiertämisen jälkeen lukitusnasta lukitsi objektiivin paikoilleen. Bajonettikiinnitys on kierrekiinnitystä nopeampi tapa vaihtaa objektiivi.


title: Hips Don’t Lie

text: Hips Don’t Lie on kolumbialaisen laulaja-laulutekijä Shakiran kappale hänen kuudennelta, Oral Fixation Vol. 2-studioalbumilta jolla vierailee myös haitilaisräppäri Wyclef Jean. Sen julkaisi Epic Records 28. helmikuuta 2006 albumin kolmantena singlenä. Kappaleen ovat sanoittaneet sekä tuottaneet Shakira, Jean- ja Jerry 'Wonder' Duplessis sekä LaTravia Parker. "Hips Don’t Lie" on salsa ja reggaeton kappale, joka sisältää voimakkaasti sampleja Jeanin aiemmista singleistä "Dance Like This" sekä "Amores Como el Nuestro", jotka on sanoittanut Omar Alfanno.


title: Hips Don’t Lie

text: Julkaisunsa jälkeen kappale on saanut pääosin positiivisia vastaanottoja musiikkikriitikoilta. Se sai muutamia ehdokkuuksia, kuten People's Choice Awardin, MTV Latin America Video Music Awardin sekä MTV Video Music Awardin. "Hips Don’t Lie" saavutti listan ensimmäisen sijan ainakin 20 eri listalla, kuten Yhdysvaltain Billboard Hot 100-listalla, muodostuen artistin ensimmäiseksi Yhdysvalloissa listan ensimmäisen sijan saavuttaneeksi singleksi. Kappale myös rikkoi Yhdysvaltain viikon radiosoittoennätyksen. Record Industry Association of America (RIAA) palkitsi kappaleen tuplaplatinalla yli kolmen miljoonan kopion myynnistä. Kappale saavutti listan kärjen esimerkiksi Australiassa, Italiassa ja Isossa-Britanniassa. Vuosikymmenen vaihteeseen mennessä kappaletta oli myyty yli kymmenen miljoonaa kopiota, joka teki siitä 2000-luvun myydyimmän kappaleen jos singlelevyjen ja digitaalisten latausten tilastot yhdistetään. Se on laajalti tunnettu yhtenä Shakiran nimikkokappaleista.


title: Hips Don’t Lie

text: CD singleMaxi CD single2-tracks Maxi singleJapanese releaseRingle


title: FK Tšernomorets Novorossijsk

text: Tšernomorets on jalkapalloseura Novorossijskin kaupungista, Venäjältä. Joukkue pelaa Venäjän toiseksi korkeimmalla sarjatasolla kakkosdivisioonassa, jonne se putosi kaudeksi 2010.


title: FK Tšernomorets Novorossijsk

text: Seura perustettiin alun perin vuonna 1907. Se on tunnettu historiansa aikana lukuisilla eri nimillä: "Olimpija" (1907—1930), "Dynamo" ( 1931—1941), "Stroitel" (1945—1957), "Tsement" (1960—1969), "Trud" (1970), "Tsement" (1978—1991), "Gekris" (1992—1993), "Tšernomorets" (1993—2004), "Novorossijsk" (2005) ja "Tšernomorets" (2006—).


title: FK Tšernomorets Novorossijsk

text: Neuvostoliiton sarjoihin Tšernomorets osallistui ensi kerran vuonna 1960. Suurimman osan historiastaan se pelasi Neuvostoliiton kolmanneksi korkeimmalla sarjatasolla. Venäjän itsenäistyttyä Tšernomorets pelasi pääsarjatasolla kaudet 1995–2001 ja 2003, mutta menetti vuonna 2005 ammattilaislisenssinsä. Seura jatkoi toimintaa hetken aikaa "Novorossijsk"-nimellä, ja nousi takaisin ammattilaisliigatasolle kakkosdivisioonaan kaudeksi 2006, ja parin kauden kuluttua ykkösdivisioonaan. Kaudeksi 2010 joukkue putosi sarjatasoa alemmas.


title: Aalsmeer

text: Aalsmeer on kunta Pohjois-Hollannin provinssissa Alankomaissa. Asukkaita kunnassa on 29 073 (30.11.2009) ja väestötiheys on 1 413 as./km². Kunnan pinta-ala on 32,24 neliökilometriä, josta vettä on 11,75 km². Aalsmeerin pormestarina toimii Pieter Litjens. Aalsmeerin vanha osa on maaperältään turpeista ja se sijaitsee suunnilleen merenpinnan tasolla. Tätä osaa ympäröivät polderit, joiden maaperä on savista ja ne sijaitsevat 3–5 metriä merenpinnan alapuolella.


title: Aalsmeer

text: Aikoinaan Aalsmeer tunnettiin ankeriaistaan, joista se on saanut nimensäkin: ”"aal"” = ankerias ja ”"meer"” = järvi. Nykyisin Aalsmeerissä on lukuisia taimistoja ja maailman suurin kukkahuutokauppa. Aalsmeeristä viedään paljon kukkia myös ilmateitse. Lisäksi paikkakunnalla on televisiostudioita. Aalsmeerille matkailu on tärkeä elinkeino.


title: Aalsmeer

text: Aalsmeerin naapurikunnat ovat Amstelveen idässä, Uithoorn kaakossa, Jacobswoude lounaassa ja Haarlemmermeer lännessä. Alankomaiden pääkaupunkiin Amsterdamiin on Aalsmeeristä matkaa 13 kilometriä.


title: Aalsmeer

text: Aalsmeerin pormestarina toimii Pieter Litjens. Aalsmeerin kunnanvaltuustossa on 21 paikkaa ja ne ovat jakaantuneet seuraavasti:


title: ChangesOneBowie

text: ChangesOneBowie on brittiläisen muusikko David Bowien toukokuussa 1976 julkaistu ensimmäinen virallinen kokoelma-albumi. Se sisältää tunnetuimpia kappaleita vuosilta 1969–1976.


title: ChangesOneBowie

text: Jo vuoden 1972 "Ziggy Stardust" -albumilla ilmestynyt kappale ”Suffragette City” julkaistiin singlenä. Tarkoitus oli promotoida kokoelma-albumia. Kappale ei noussut listalle Britanniassa.


title: ChangesOneBowie

text: Vuonna 2003 Rolling Stone -musiikkilehti valitsi "ChangesOneBowien" sijalle 425 listatessaan kaikkien aikojen 500 parasta albumia.A-puoli


title: ChangesOneBowie

text: B-puoli


title: Fleksopaino

text: Fleksopaino on kohopainomenetelmä, jossa painolaattana käytetään joustavaa materiaalia. Fleksopaino oli pitkään varsin karkea painomenetelmä, jota käytettiin muun muassa aaltopahvipakkausten painamiseen, mutta 1900-luvun loppuvuosina tekniikkaa kehitettiin monin tavoin. Tänään fleksopainon voi sanoa olevan nykyaikainen versio vanhasta kohopainomenetelmästä, ja sillä voi painaa hyvin monenlaisille materiaaleille, mukaan lukien metalli- ja muovilevyt. Painopinta voi olla sileä tai karhea, päällystetty tai päällystämätön.


title: Fleksopaino

text: Fleksopainatuksen edut korostuvat pitkissä sarjoissa nykyaikaisten fotopolymeerilaattojen kestävyyden vuoksi. Levyvaihtoja ei tarvita pitkissäkään ajoissa. Digitalisoitumisen ja kehittyneen reprotekniikan myötä fleksopainatus on saavuttanut nykyaikaisissa pakkauspainatuksissa kilpailukykyisen laatutason verrattuna muihin käytössä oleviin painatusmenetelmiin.


title: Fleksopaino

text: Nykyisin fleksolla painetaan myös sanomalehtiä, kuten brittiläiset Daily Mail, Mail on Sunday, Evening Standard ja London Metro.


title: Fleksopaino

text: Fleksopainaminen on kehittynyt yksinkertaisista kumileimasimista. 1860-luvulla Yhdysvalloissa myönnettiin patentti kumista valmistetulle painolevylle. Menetelmää kutsuttiin aluksi "aniliinipainatukseksi" siinä käytettyjen aniliinia sisältävien painovärien mukaan. 1950-luvun alussa menetelmää alettiin kutsua fleksoksi. 1940-luvulla keksittiin käyttää painovärin siirrossa sileiden tilojen sijasta niin sanottuja "anilox-teloja", joiden pinta on täynnä pieniä, säännöllisen muotoisia rasterikuppeja. Tämä oli ensimmäinen merkittävä parannus fleksopainatuksen laadussa. 1970-luvulla kumisia painolaattoja alettiin kaivertaa laserin avulla, ja samalla vuosikymmenellä alkoi yleistyä valoherkkien fotopolymeerien käyttö painolaattamateriaalina, mikä mahdollisti kuvan valottamisen painolaatalle negatiivifilmiltä. 1980- ja 1990-luvuilla fleksopainatusta kehitettiin muun muassa raakelin käyttöönotolla värimäärän tasoittamisessa anilox-telalla sekä vesipohjaisten ja ultraviolettivalon avulla kuivuvien painovärien kehittämisellä. Negatiivifilmiä vaativan painolaatan valotuksen on yhä enemmän korvannut tietokoneohjattu laservalotus (-tekniikka).


title: Fleksopaino

text: Fleksopainon etuja muihin painomenetelmiin verrattuna ovat erilaisten painomateriaalien lisäksi suuret nopeudet, nopea aloitus ja oikean värimäärän saavuttaminen, nopea jälkikäsittely, eri kokoisten painotelojen käyttömahdollisuus ja jatkuvien kuvioiden painomahdollisuus.


title: Valotusaukko

text: Valotusaukko (yleisesti aukko) on kameran objektiiveissa himmentimen säätelemän reiän koko. Aukko kuvastaa objektiivin valonkeräyskykyä.


title: Valotusaukko

text: Valokuvauksessa ilmoitetaan aukon koko (millimetrien sijaan) suhteessa objektiivin polttoväliin "f", esim. f/2. Tämän aukkosuhteen merkintätapa vaihtelee kameran valmistajasta riippuen.


title: FED (kamera)

text: FED on neuvostoliittolainen Harkovassa sijainnut tehdas, joka valmisti kameroita vuosina 1934–1941 ja 1946-1990. Tehtaan nimi on tullut Feliks Edmundovitš Dzeržinskistä, koska tehdas kuului alun perin NKVD:lle, jonka edeltäjäorganisaation, Tšekan, oli Dzeržinski perustanut. Tehdas sai alkunsa orpolasten työllistämisajatuksesta, joita oli Ukrainassa nälänhädän vuoksi runsaasti. Tehdasta johti Anton Makarenko, joka oli neuvostoliittolainen pedagogi.


title: FED (kamera)

text: Tehtaan ensimmäiset mallit olivat saksalaisen Leica II:n kopioita. Ukrainan valtakunnankomissariaatin aikana 1941 tuotanto keskeytyi ja tehdas tuhoutui. Tuotanto alkoi uudelleen 1946.


title: M42 (objektiivikiinnitys)

text: M42 on alun perin 1949 esitelty objektiivin kierrekiinnitysmenetelmä, joka levisi myöhemmin maailmalla laajaan käyttöön 1950- ja 1960-luvuilla. Vielä 1970- ja 1980-luvuilla kiinnitystä käyttivät neuvostoliittolaiset ja sen liittolaismaiden kameranvalmistajat.


title: M42 (objektiivikiinnitys)

text: Kiinnityksestä ryhdyttiin käyttämään nimitystä Praktica-Pentax -kiinnitys johtuen sekä itäsaksalaisesta alkuperästä että Pentaxin vuoksi.


title: M42 (objektiivikiinnitys)

text: Jälkimarkkinoilla kyseiselle kiinnitykselle on olemassa runsaasti Pentaxin vanhoja objektiiveja, minkä vuoksi M42-kiinnitykselle on tehty sovitteita myös monille muille myöhäisemmille kiinnityksille.


title: Jälkimarkkinat

text: Jälkimarkkinat ovat markkinat, joilla yhden tuotteen tai palvelun ostaneet asiakkaat ostavat todennäköisesti siihen liittyviä jatkotuotteita ja -palveluita, kuten esimerkiksi huoltopalvelut, takuut, varaosa- ja lisätarvikemyynti. Jälkimarkkinoilla voidaan tarkoittaa myös jo yhden tai useamman kerran aikaisemmin myydyn tuotteen tai palvelun markkinoita. Tällöin tarkoitetaan yleensä käytetyn tavaran markkinoita, mutta se voi tarkoittaa myös esimerkiksi joukkovelkakirjojen myymistä niiden ensimmäisiltä ostajilta toisille ostajille.


title: Suomen juutalaisluovutukset

text: Suomen juutalaisluovutuksilla viitataan jatkosodan aikaisiin tapauksiin, joissa Suomi luovutti Saksalle juutalaisia pakolaisia ja sotavankeja. Luovutetut joutuivat keskitysleireille tai Einsatzgruppen-ryhmien tai muiden saksalaisten organisaatioiden teloittamiksi. Suomi luovutti noin kymmenen juutalaista pakolaista ja joitakin kymmeniä juutalaisia sotavankeja. Jälkeenpäin on arvioitu, että syy luovutuksille oli Saksan painostus.


title: Suomen juutalaisluovutukset

text: Luovutetut olivat seuraavat kahdeksan juutalaispakolaista, jotka marraskuun alussa 1942 kuljetettiin höyrylaiva S/S "Hohenhörnillä" Tallinnaan, josta heidät vietiin edelleen Auschwitzin tuhoamisleirille


title: Suomen juutalaisluovutukset

text: Antero Holmilan kirjassaan esittämien virheellisten tietojen mukaan Elias Kopelowsky olisi ammuttu jo Tallinnassa, kun taas muut kuljetettiin sieltä edelleen Auschwitziin. Elina Sana on selvittäyt asiakirjojen perusteella, että kaikki kuljetettin Auschwitziin. Holmilan tiedot perustuivat virolaisen tutkijan Anton Weiss-Wendtin kirjaa "Murder Without Hatred – Estonians and Holocaust" (2009). Weiss-Wendt on myöhemmin myöntänyt tiedon virheeksi uudemmassa kirjassaan "On the Margins – Essays on the History of Jews in Estonia" (2017).


title: Suomen juutalaisluovutukset

text: Kahdeksasta luovutetusta vain Georg Kollman selvisi tuhoamisleiriltä hengissä ja muutti myöhemmin Israeliin. Pakolaiset olivat saapuneet Suomeen Saksan miehittämiltä alueilta vuonna 1938. Heistä viisi oli Suomesta turvapaikan saaneita pakolaisia, ja heidän mukanaan lähti vapaaehtoisesti yhden karkotetun vaimo ja heidän kaksi lastaan. Näiden kahdeksan pakolaisen lisäksi Suomi luovutti yhden pakolaisen ja nimen perusteella mahdollisesti vielä kolme muuta.


title: Suomen juutalaisluovutukset

text: Pakolaisten lisäksi Suomi luovutti saksalaisille sotavankeja omilta vankileireiltään. Saksalaisille poliittisten vankien leiriltä toimitettujen 520 neuvostoliittolaisen sotavangin joukossa oli 39 juutalaiseksi merkittyä henkilöä. Näiden 520 joukosta tutkija Serah Beizer on vielä sotavankien nimien perusteella arvioinut, että kokonaismäärä voisi mahdollisesti olla 74, mutta nimien perusteella luku jää epävarmaksi. Max Jakobsonin mukaan Saksan Gestapo ja Suomen Valpo olivat sopineet luovutuksesta Rangellin hallituksen tietämättä. Päätöksen asiasta teki sisäministeri Toivo Horelli Valpon päällikön Arno Anthonin esityksestä. Päätös oli lainmukainen, koska sisäministerillä oli oikeus päättää ulkomaalaisten oleskeluluvista.


title: Suomen juutalaisluovutukset

text: Ennen luovutuksia Suomessa oli vieraillut Saksan SS:n valtakunnanjohtaja Heinrich Himmler heinä-elokuun vaihteessa 1942. Himmler oli tiedustellut pääministeri Jukka Rangellilta Suomen juutalaisten tilannetta, jolloin Rangell oli jälkikäteisen kertoman mukaan korostanut pienen juutalaisvähemmistön sulautuneen suomalaiseen yhteiskuntaan sen tasavertaisina jäseninä ja osallistuneen sotaan muiden suomalaisten rinnalla. Rangell olisi lopettanut keskustelun aiheesta toteamalla: ”Wir haben keine Judenfrage” (”Meillä ei ole minkäänlaista juutalaiskysymystä”). Gideon Bolotowskyn mukaan tästä lausumasta ei kuitenkaan ole todisteena dokumentteja eikä aikalaismuistiinpanoja, vaan hänen mukaansa se on 1950-luvulla syntynyt kertomus, kun geopoliittinen tilanne oli jo erilainen. Himmler ei palannut vierailunsa jälkeen asiaan; tosin hänen on Saksaan palattuaan kerrottu kiukutelleen ”tuosta täivaltiosta, jonka niskat Führer voisi vääntää nurin millä hetkellä tahansa”. Max Jakobsonin mukaan Suomen juutalaisten tuhoaminen kuului kuitenkin Hitlerin Saksan kaavailemaan ”Euroopan juutalaiskysymyksen lopulliseen ratkaisuun”, mikä ilmenee Wannseessa lähellä Berliiniä tammikuussa 1942 pidetyn, asiaa koskeneen salaisen kokouksen pöytäkirjasta. Myös Adolf Hitlerin kesäkuussa 1942 tapahtuneeseen Suomen-vierailuun liittyen oli liikkunut huhuja hänen suomalaisille esittämistään juutalaisia koskevista vaatimuksista.


title: Suomen juutalaisluovutukset

text: Oman versionsa Himmlerin vierailusta kertoi myöhemmin hänen henkilökohtainen hierojansa, virolaissyntyinen Suomen kansalainen Felix Kersten vuonna 1947 julkaistuissa muistelmissaan. Kersten kehitti kuvauksestaan suoranaisen jännityskertomuksen väittämällä, että Himmlerillä olisi ollut salkussaan mukanaan luettelo Suomen juutalaisista, joita tämä olisi vaatinut luovutettaviksi Saksaan, ja että Suomen viranomaiset olisivat saaneet luettelon salaa valokuvatuksi. Kerstenin mukaan pääministeri Jukka Rangell olisi yrittänyt hädissään voittaa aikaa selittämällä, ettei asiasta voitu tehdä päätöksiä, koska eduskunta ei ollut koolla. Tämän jälkeen asia Kerstenin mukaan vain unohtui. Mitkään asiakirjat tai muut tietolähteet eivät kuitenkaan tue Kerstenin väitteitä. Max Jakobsonin mukaan Kerstenillä oli taipumus patologiseen valehteluun, vaikka eräissä tapauksissa tämä todella toimikin juutalaisten ja muiden Hitlerin Saksassa vainon kohteiksi joutuneiden pelastajana. Kersten oli ainoa henkilö, joka pystyi lievittämään Himmlerin kouristuksenomaisia vatsakipuja, mitä Kersten käyttikin hyväkseen kiristääkseen päämieheltään lupauksia vainottujen vapauttamisesta.


title: Suomen juutalaisluovutukset

text: Juutalaispakolaisten luovutus Saksaan olisi ilmeisesti tapahtunut kaikessa hiljaisuudessa, ellei Helsingin juutalaisen seurakunnan johto olisi saanut asiasta vihiä ja ryhtynyt vastatoimiin. Seurakunnan lakimies Jonas Jakobson kävi pääministeri Jukka Rangellin ja valtiovarainministeri Väinö Tannerin puheilla, minkä jälkeen Tanner määräsi Valpon keskeyttämään luovutukset, kunnes asia olisi käsitelty hallituksessa. Tanner ja sosiaaliministeri K.-A. Fagerholm ottivat asian esille seuraavassa hallituksen iltakoulussa. Koska istunto oli epävirallinen, asian käsittelystä hallituksessa ei ole pöytäkirjaa. Väinö Tanner tivasi Horellilta kiivaaseen sävyyn, pitikö paikkansa tieto, että sisäministeriö oli jo tehnyt luovutusta koskevan päätöksen. Jyrkkänä natsismin vastustajana tunnettu K.-A. Fagerholm ilmoitti eroavansa välittömästi hallituksesta, jos karkotukset pantaisiin toimeen. Tilanne oli ajautumassa umpisolmuun, kun sisäministeri Horelli puolestaan raivostui ja uhkasi erota, jos hänen toimivaltaansa kuuluvaan asiaan puututtaisiin.


title: Suomen juutalaisluovutukset

text: Voimassa ollut sensuuri ei estänyt sanomalehtiä käsittelemästä asiaa. "Helsingin Sanomat" ja "Suomen Sosialidemokraatti" tekivät asiasta julkisen skandaalin tuomitsemalla voimakkain sanoin vireillä olleen luovutuksen, kun sen sijaan "Uusi Suomi" vähätteli tapausta. Lisäksi pääministeri Jukka Rangellille luovutettiin adressi, jossa hallitusta varoitettiin niistä kielteisistä ulkopoliittisista seurauksista, joita karkotukset voisivat aiheuttaa. Adressin allekirjoittivat muiden muassa professorit Yrjö Hirn, Robert Brotherus ja Bruno Suviranta sekä Helsingin Sanomien päätoimittaja, entinen ulkoministeri Eljas Erkko.


title: Suomen juutalaisluovutukset

text: Asiassa päästiin epämääräiseen kompromissiin, kun presidentti Risto Ryti taivutti Fagerholmin perumaan eroilmoituksensa kerrottuaan sopineensa Horellin kanssa, ettei ketään luovutettaisi. Fagerholm totesi kuitenkin myöhemmin muistelmissaan tulleensa vedetyksi nenästä, kun luovutukset oli toteutettu, vaikkakin alkuperäistä suppeammassa muodossa. Perusteluksi juutalaisten karkottamiselle esitettiin, että nämä olivat syyllistyneet Suomessa rikoksiin. Yksi heistä olikin tuomittu sakkorangaistukseen säännöstelyrikkomuksesta ja toinen, vapaaehtoisena talvisotaan osallistunut Itävallan kansalainen oli saanut varkaudesta vankeustuomion, jonka hän oli jo kärsinyt. Muista luovutetuista esitettiin vain todistamattomia epäilyjä. Sisäministeriön antaman virallisen selityksen mukaan luovutuksissa oli kysymys ”tavallisesta poliisiasiasta” ja vain turvapaikkaoikeutensa menettäneiden ”epäsuotavien ja rikollisten ainesten” poistamisesta maasta. Max Jakobsonin mukaan jutun asiakirjoista ilmenee Valpon virkailijoiden peittelemätön antisemitismi ja vihamielinen suhtautuminen myös ei-juutalaisiin pakolaisiin. Tapauksesta noussut kohu johti siihen, että pakolaisten karkotukset Suomesta Saksaan lopetettiin. Suomessa vielä olleet noin 150 juutalaispakolaista, jotka Valpo oli ilmeisesti ollut aikeissa karkottaa Saksaan, pääsivät myöhemmin – Fagerholmin vedottua henkilökohtaisella kirjeellään Ruotsin pääministeriin Per Albin Hanssoniin – matkustamaan Ruotsiin ja sieltä edelleen Yhdysvaltoihin.


title: Suomen juutalaisluovutukset

text: Rangellin hallitus erosi vuoden 1943 presidentinvaalin jälkeen ja sisäministeri Toivo Horelli jätettiin pois Edwin Linkomiehen muodostamasta hallituksesta. Uusi hallitus ryhtyi heti ensi töikseen parantamaan pakolaisten asemaa, ja useat juutalaiset, joiden kansalaisuusanomukset oli edellisen sisäministerin aikana jätetty käsittelemättä, saivat Suomen kansalaisuuden siitä huolimatta, että Valpo antoi useimmissa tapauksissa kielteisen lausunnon.


title: Suomen juutalaisluovutukset

text: Heikki Ylikangas arvioi, että syy juutalaispakolaisten luovuttamiseen oli Saksan esittämä painostus. Saksa asetti juutalaisten luovutuksen edellytykseksi viljan toimittamiselle Suomeen. Juutalaisia Suomen kansalaisia Suomi ei missään vaiheessa sotaa luovuttanut. Saksan suurlähettiläs Wipert von Blücher ilmoitti myöhemmässä vaiheessa sotaa raportissaan Adolf Hitlerille, että Suomi ei tule vaarantamaan sen juutalaisia kansalaisia missään tapauksessa. Historioitsija Henrik Meinanderin mukaan Hitler hyväksyi tämän realistisesti.


title: Suomen juutalaisluovutukset

text: Max Jakobsonin mukaan Saksa ei missään vaiheessa esittänyt Suomelle – ainakaan virallisesti – vaatimuksia juutalaisten luovuttamiseksi sen enempää kuin pakottanut Suomea omaksumaan kansallissosialistista ideologiaa. Jakobson katsoo Suomen olleen Saksalle sen verran arvokas myötäsotija, että Saksa ei halunnut rasittaa maiden välejä nostamalla esille sellaisia kysymyksiä, joiden se tiesi olevan Suomelle vastenmielisiä. Jukka Tarkan mielestä luovutusten perusteena eivät olleet sen enempää poliittiset kuin rodullisetkaan syyt, vaan ainoastaan pikkusieluisten suomalaisten poliisivirkamiesten halu mielistellä saksalaisia virkaveljiään. Toisaalta tapaus osoitti myös, että lehdistö pystyi sensuurista huolimatta toimimaan valtiollisena vahtikoirana ja katkaisemaan tapahtumaketjun, josta olisi muutoin tullut Suomelle haitallinen moraalinen riippakivi. Paasikiven hallituksen vuonna 1945 asettaman Hornborgin komitean mietinnössä todettiin, että karkotusten keskeyttämisellä ”Suomi pelastettiin lähtemättömästä häpeätahrasta”. ”Ei kuitenkaan täydellisesti – kahdeksan henkilöä joutui tämän mielettömän epäinhimillisyyden uhreiksi.”


title: Suomen juutalaisluovutukset

text: Pääministeri Paavo Lipponen pyysi marraskuussa 2000 Suomen valtion ja kaikkien suomalaisten puolesta anteeksi juutalaisten luovuttamista Gestapolle. Helsingin juutalainen seurakunta paljasti silloin muistomerkin Tähtitorninmäellä Helsingissä. Samaan aikaan Suomen evankelisluterilaisen kirkon kirkolliskokous pyysi juutalaisilta anteeksi sitä, että kirkko oli 1930- ja 1940-luvuilla vaiennut Natsi-Saksan rikoksista juutalaisia kohtaan eikä ollut puuttunut juutalaispakolaisten luovuttamiseen Suomesta Saksaan. Tammikuun 27. päivää - Auschwitchin vapautumisen päivää - on vuodesta 2001 alkaen vietetty Suomessa virallisesti kansallisena uhrien muistopäivänä.


title: Suomen juutalaisluovutukset

text: Luovutuksista ovat kirjoittaneet muun muassa Elina Sana (ent. Suominen), Hannu Rautkallio ja Oula Silvennoinen. Elina Sanan kirjasta "Luovutetut" käynnistyi Luovutetut -tutkimushanke. Yhdysvaltalainen Simon Wiesenthal -keskus vaati Sanan kirjaan viitaten Suomea selvittämään kaikkien Suomesta jatkosodan aikana Saksaan luovutettujen ihmisten kohtalon ja saattamaan luovutuksista vastanneet henkilöt rangaistuksiin. Aihetta on käsitelty myös Heikki Ylikankaan näytelmässä "Ne kahdeksan valittua". Teos "Kuolemanlaiva S/S Hohenhörn - juutalaispakolaisten kohtalo Suomessa" palkittiin tiedonjulkistamispalkinnolla.


title: National Bank of Canada

text: National Bank of Canada () on kanadalainen liikepankki ja pörssiyritys. Se on suurin pankki ja toiseksi suurin rahoitusalan yritys osuustoiminnallisen Desjardins-ryhmän jälkeen Quebecin provinssissa. Yhtiön pääkonttori sijaitsee Montrealissa. Sillä oli päätoiminta-alueellaan Kanadassa 450 konttoria ja yli 930 pankkiautomaattia. Lisäksi yhtiö toimii rajoitetummin Yhdysvalloissa, Euroopassa ja muualla maailmassa.


title: National Bank of Canada

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Bank of Canada oli vuonna 2017 sijalla 560. Se oli samalla listalla Kanadan 16. suurin pörssiyritys. Pankin markkina-arvo oli 14,3 miljardia Yhdysvaltain dollaria (toukokuussa 2017) ja liikevaihto 6,21 miljardia USD (2016). Vuoden 2016 lopussa suurpankin henkilökuntaan kuului yli 21 700 työntekijää.


title: National Bank of Canada

text: Yhdysvaltalainen Global Finance Magazine luokitteli pankin maailman 43. ja Kanadan 7. turvallisimmaksi liikepankiksi vuonna 2016. Samalla maailmanlistalta ruotsalainen Nordea oli sijalla 15 ja suomalainen OP-osuuspankkiryhmä sijalla 31.


title: Teuvo Mällinen

text: Teuvo Sakari Mällinen (16. syyskuuta 1940 Sievi – 16. huhtikuuta 2001) oli suomalainen toimittaja. Hän oli sanomalehti Kalevan päätoimittaja vuodesta 1977 kuolemaansa saakka.


title: Teuvo Mällinen

text: Ennen siirtymistään Kalevaan Mällinen työskenteli muun muassa kustannusyhtiö Otavassa sekä Viikkosanomien ja Helsingin Sanomien toimittajana. Kalevaan hän siirtyi vuonna 1974 ja toimi aluksi artikkelitoimittajana ja politiikan osaston johtavana toimittajana, kunnes aloitti päätoimittajana Erkki Teikarin jälkeen vuonna 1977. Mällinen on lehden historian pitkäaikaisin päätoimittaja. Hänen oli määrä jäädä tehtävästä työkyvyttömyyseläkkeelle kesäkuussa 2001, mutta hän menehtyi äkilliseen sairauteen huhtikuussa 2001.


title: Teuvo Mällinen

text: Mälliselle myönnettiin Suomen Kuvalehden journalistipalkinto vuonna 1994 ja valtion journalistipalkinto vuonna 1999.


title: Teuvo Mällinen

text: Mällinen kokosi kaksi valokuvateosta, vuonna 1989 julkaistun "90 vuotta kuvia Pohjois-Suomesta ja Kalevasta" ja vuonna 1993 julkaistun "Muistoja pohjolasta 1917–1992: valokuvia Pohjois-Suomesta ja pohjoissuomalaisista". Hän toimitti myös kirjat "Kaleva 1899–1979: 80 vuotta sanomalehteä ja maailmanmenoa" (julkaistu 1981) ja "Nuoren Suomen ytimessä : näkökulmia nuorsuomalaisuuteen ja Nuori Suomi -albumiin" (1994) sekä oli toimittamassa kirjaa "Kulttuuri, politiikka, historia, koulutus ja lehdistö" (1994) Aarno Arokylän ja Peerit Tähtisen kanssa.


title: Teuvo Mällinen

text: Mällinen oli kirjojen keräilijä, ja hänelle kertyi vuosikymmenten aikana kaikkiaan 6 000–7 000 niteen kokoelma. Vuonna 2004 hänen leskensä Riitta Mäkelä lahjoitti noin 2 100 Mällisen kokoelmaan kuulunutta kirjaa ja aikakauslehteä Oulun yliopiston kirjastolle. Mällinen keräsi myös mitaleja, joita kertyi hänen kokoelmaansa 300 kappaletta.


title: Teuvo Mällinen

text: Teuvo Mällisen poika Jarno Mällinen on kirjailija, toimittaja ja Radiopuhelimet-yhtyeessä soittava muusikko.


title: Jäteauto

text: Jäteauto on jätteiden kuljettamiseen tarkoitettu ajoneuvo. Sillä kuljetetaan jätettä keräysastioista kaatopaikalle tai kierrätykseen.


title: Jäteauto

text: Pakkaava jäteauto on umpikorinen ja erityisillä kuormauslaitteilla varustettu jäteauto. Sillä kerätään jätesäkkejä, normaaleja jäteastioita ja pikakontteja. Jäte kuormataan auton perässä olevaan kaukaloon josta hydraulinen levypuristin puristaa sen jäteauton kuormatilaan. Pakkaava jäteauto on Suomen yleisin jäteautotyyppi.


title: Jäteauto

text: Edestä kuormattavassa jäteautossa jätekontti nostetaan ohjaamon yli sen takana sijaitsevaan aukkoon. Työturvallisuus paranee, kun kuljettajan ei tarvitse poistua autosta. Samalla kuormausaika lyhenee. Hankaluutena on se, että edestä kuormattava jäteauto voi käyttää vain sille tarkoitettuja kontteja. Menetelmä sopii erilaisille teollisuus-, yritys- ja liikekiinteistöille, joissa syntyy paljon jätettä.


title: Jäteauto

text: Vaihtolavalaittein varustetulla kuorma-autolla kuljetetaan sekä avonaisia että umpinaisia ilman puristinlaitetta olevia ja puristinlaitteella varustettuja jätesäiliöitä. Vaihtolavajärjestelmän haittoja ovat suuri kuormaustilan tarve pihalla ja epätaloudellisuus.


title: Jäteauto

text: Puominosturilla varustettua kuorma-autoa käytetään jätteiden tyhjennys- ja kuljetusvälineenä syväkeräyssäiliöiden tyhjennyksessä sekä säiliössä olevan kertakäyttöisen jätesäkin kuljetuksessa.


title: Jäteauto

text: GarbageX


title: Januarius

text: Pyhä Januarius () oli Beneventon piispa, joka kuoli marttyyrinä Rooman keisari Diocletianuksen vainoissa noin vuonna 305. Hän on pyhimys, jonka juhlapäivä on ortodokseilla 21. huhtikuuta ja katolisilla 19. syyskuuta. Hän on Napolin kaupungin suojelupyhimys.


title: Januarius

text: Manhattanin Little Italyssa New Yorkissa vietetään joka syyskuu San Gennaron eli Pyhän Januariuksen juhlaa, joka kestää yksitoista päivää.


title: Januarius

text: Januariuksen pyhäinjäännöksiä säilytetään Napolissa.


title: Januarius

text: 1700-luvulla perustettiin pyhimyksen mukaan nimetty Pyhän Januariuksen ritarikunta, joka on säilynyt tähän päivään.


title: Januarius

text:
Januarius tunnetaan "veri-ihmeestä", jossa hänen kuivuneen verensä väitetään kolmesti vuodessa muuttuvan nestemäiseksi. Ensimmäinen säilynyt maininta ihmeestä on vasta 1300-luvulta. Kyseistä reliikkiä säilytetään umpinaisessa metallikehykseen kiinnitetyssä lasiampullissa, ja sitä hoitaa Napolin kardinaali, joka myös suorittaa palvelukset, joiden aikana nesteytyminen voidaan todeta. Nesteytymisen nopeus vaihtelee suuresti, se voi tapahtua melkein heti tai kestää jopa päiviä. Jos ilmiötä ei tapahdu, sitä pidetään huonona enteenä.
Ilmiölle on tarjottu useita, myös uskonnosta riippumattomia, selityksiä. On esitetty, että kyseessä olisi tietyssä lämpötilassa nesteytyvä seos. Tälläisten seosten sulamislämpötila on kuitenkin vakio, ja nesteytymisseremonia on onnistuttu suorittaa vaihtelevissa lämpötiloissa eri vuodenaikoina.


title: Januarius

text: On myös arveltu, että lasiampullissa oleva seos olisi tiksotrooppinen eli muuttuisi juoksevaksi sitä liikuteltaessa. Seremonian aikana pyhäinjäännöstä liikutellaan toistuvasti. Kerrotaan myös, että aine olisi nesteytynyt muutamia kertoja, kun pyhäinjäännöksen sisältävää koteloa on liikuteltu korjaustöiden yhteydessä. Pyhäinjäännöksessä olevan seoksen näköinen tiksotrooppinen seos on kyetty valmistamaan 1300-luvulla saatavilla olevista aineista. Katolinen kirkko ei kuitenkaan ole suostunut luovuttamaan ampullissa olevaa ainetta analysoitavaksi.


title: Januarius

text: Katolinen kirkko on tutkinut ainetta vuosina 1902 ja 1989 spektroskooppikokein. Kokeiden tekijät ovat ilmoittaneet löytäneensä seoksesta hemoglobiinia. Tutkimuksissa käytettyjä menetelmiä, laitteita ja tulosten tulkintaa on kuitenkin arvosteltu.


title: Allen Woodring

text: Allen Woodring (15. helmikuuta 1898 – 15. marraskuuta, 1982) oli yhdysvaltalainen yleisurheilija ja 200 metrin olympiavoittaja Antwerpenissa 1920.


title: Allen Woodring

text: Woodringin elämästä tiedetään varsin vähän. Hän ei itse asiassa edes selvinnyt olympiajoukkueeseen jäätyään karsinnoissa viidenneksi, vaan oli matkassa vain varamiehenä. Hänelle annettiin kuitenkin mahdollisuus osallistua kilpailuun neljänneksi sijoittuneen tilalla. Antwerpeniin tulonsa jälkeen hänen piikkarinsa hajosivat eikä hän löytänyt uusia. Lopulta hän sai lainattua kengät toiselta juoksijalta kilpailun ajaksi.


title: Allen Woodring

text: Woodring voitti välieränsä ja loppukilpailussa hän kukisti niukasti ennakkosuosikki Charlie Paddockin, 100 metrin voittajan hyvän loppunsa ansiosta. Voittoaika oli 22,0.


title: Allen Woodring

text: Woodring oli syntynyt Hellertownissa, Pennsylvaniassa ja kuoli Clearwaterissa, Floridassa.


title: Silja – nuorena nukkunut

text: Silja – nuorena nukkunut on vuonna 1956 valmistunut Jack Witikan ohjaama elokuva. Elokuva perustuu Frans Emil Sillanpään romaaniin "Nuorena nukkunut".


title: Silja – nuorena nukkunut

text: Teuvo Tulio teki Sillanpään romaanista vuonna 1937 ensimmäinen filmatisoinnin "Nuorena nukkunut", jonka esityskopiot kuitenkin tuhoutuivat tulipalossa vuonna 1959.


title: Silja – nuorena nukkunut

text: Elokuvan kuvaaja Kalle Peronkoski ja käsikirjoittaja Juha Nevalainen palkittiin suorituksistaan Jussi-patsailla.


title: Silja – nuorena nukkunut

text: Modest Savtschenko (Työkansan Sanomat) pohtii arviossaan elokuvan ja romaanin suhdetta. Hän katsoo, että romaanin juonettomuus tarjoaa käsikirjoituksen tekijälle mahdollisuuksiksi joko tehdä tunnelmapitoisen juonettoman kertomuksen tai kehitellä itse juonen. Elokuvassa on kuitenkin yritetty keskitietä, mikä ei kriitikon mukaan ole onnistunut ratkaisu vaan "tulos on liian 'nopea ja hengästynyt' ollakseen runo ja liian katkonainen ollakseen juonifilmi." Leo Nordbergin (Uusi Suomi) mukaan "Nukkekauppiaan" teknisten kikkailujen jälkeen "tilalle on tullut ehjä ja entistä laajempi näkemys sekä syvempi ymmärtämys elokuvaa kohtaan". Elokuvan uskollisuudesta Sillanpään näkemykselle on erilaisia mielipiteitä, mutta Leila Arpiainen (Helsingin Sanomat) kysyy: "[O]nko Sillanpäänkään romaanista tehtävän filmin oltava tai pyrittävä olemaan uskollinen tulkki alkuperälleen."


title: Silja – nuorena nukkunut

text: Näyttelijätyö yleisesti ja Heidi Krohn erityisesti saavat kiitosta myöhemmässä arviossa, jossa elokuva muutenkin nähdään onnistuneena ratkaisuna Sillanpään tekstistä. Arviossa televisioesityksen yhteydessä 2014 Witikan ohjausta pidetään ansiokkaana ja alkuvoimaisena. Se on "koskettava kuvaus viattomuuden kuolemasta".


title: Täydelliset naiset (5. tuotantokausi)

text: Täydellisten naisten viidettä tuotantokautta alettiin esittää Yhdysvalloissa 28. syyskuuta 2008 ABC:lla ja Suomessa Nelosella 27. lokakuuta 2008. Kausi sisältää yhteensä 24 jaksoa. Kauden tapahtumat sijoittuvat viisi vuotta neljännen tuotantokauden jälkeen. Pääosassa ovat Wisteria Lanen asukkaiden Susan Mayerin, Lynette Scavon, Bree Hodgen, Gabrielle Solisin, Edie Brittin ja Katherine Mayfairin elämät Mary Alice Youngin kertomana. Tällä kaudella mysteerinä on Edien kolmas aviomies Dave Williams.


title: Täydelliset naiset (5. tuotantokausi)

text: Sarja keräsi tällä kaudella huomattavasti mediahuomiota, kun uutisoitiin, että Nicollette Sheridanin roolihahmo Edie Britt tapettaisiin kauden puolivälissä. Edie menehtyi tuotantokauden kahdeksannessatoista jaksossa ”Järkytys” ("A Spark. To Pierce the Dark."), jossa hänen ohjaamansa auto törmäsi sähköpylvääseen. Seuraavassa jaksossa ”Ystävät kertovat” ("Look into Their Eyes and You See What They Know") Edie toimii sarjan kertojana haudan takaa ja hänen ystävänsä muistelevat häntä.


title: Täydelliset naiset (5. tuotantokausi)

text: "Täydellisten naisten" viides tuotantokausi sai siihen mennessä sarjan huonoimmat katsojaluvut. Kausi keräsi keskimäärin 15,7 miljoonaa katsojaa jaksoa kohden. Laskusta huolimatta sarja pysyi kymmenen katsotuimman televisiosarjan joukossa; se oli kaudella 2008–09 Yhdysvaltain television yhdeksänneksi katsotuin sarja.


title: Täydelliset naiset (5. tuotantokausi)

text: Kausi julkaistiin DVD:nä Suomessa 23. lokakuuta 2009.


title: Täydelliset naiset (5. tuotantokausi)

text: Tuotantokauden kuvaukset alkoivat 7. heinäkuuta 2008 ja päättyivät maaliskuussa 2009.


title: Täydelliset naiset (5. tuotantokausi)

text: Edellisen kauden päätösjakso herätti paljon kysymyksiä. Kauden lopussa nähtiin Susanin suutelevan uutta miestä, Jacksonia (Gale Harold), joten Mike Delfinoa näyttelevän James Dentonin paluuta sarjaan arvuuteltiin. Myöhemmin Denton kertoi, että hän palaa sarjaan, mutta Mike ja Susan ovat eronneet.


title: Täydelliset naiset (5. tuotantokausi)

text: 14. lokakuuta 2008 Gale Harold loukkaantui vakavasti moottoripyöräonnettomuudessa. Hänen hahmonsa Jackson on merkittävässä roolissa kauden kahdeksannessa jaksossa ”Tulipalo” ("City on Fire"), jossa useita Wisteria Lanen asukkaita jää loukkuun palavaan klubiin. Sarjan tuottaja Cherry kertoi kaikkien Haroldin kohtausten olleen asetettu tiistaiksi, jolloin onnettomuus tapahtui. Tämän vuoksi osia kohtauksista täytyi kirjoittaa uusiksi. Harold palasi töihin kuusi kuukautta onnettomuuden jälkeen. Hän ei esiintynyt enää seuraavalla kaudella.


title: Täydelliset naiset (5. tuotantokausi)

text: Muita keskeisiä henkilöitä:


title: Täydelliset naiset (5. tuotantokausi)

text: Vierailevia tähtiä:


title: Täydelliset naiset (5. tuotantokausi)

text: Viisi vuotta neljännen kauden jälkeen Edie palaa Wisteria Lanelle ja hänellä on mukanaan uusi aviomies, jolla on salaisuus. Naisten elämät ovat muuttuneet vuosien varrella ja avaintapahtumat selviävät katsojille vähitellen kauden kuluessa. Bree ja Katherine ovat perustaneet pitopalveluyrityksen ja Bree on myös julkaissut keittokirjan, mikä tuo hänelle lisäjulkisuutta. Gabrielle tuli vastoin odotuksia raskaaksi ja on nyt kahden pienen tytön äiti. Carlos ansaitsee elantoaan hierojana perheen kärsiessä rahavaikeksista. Kauden lopulla Edie menehtyy ajettuaan sähköpylvääseen ja saatuaan sähköiskun.


title: Täydelliset naiset (5. tuotantokausi)

text: Susan alkaa seurustella taloansa maalaavan maalarin, Jackson Braddockin kanssa ja pitää suhteensa salassa kaikilta. Takaumassa näytetään kuinka Susan ja Mike joutuivat auto-onnettomuuteen jonka jälkeen Susan poti huonoa omaatuntoa toisen auton kuolleita ihmisiä kohtaan; lopulta tämä aiheutti Susanin ja Miken avioeron. Susanin viidennen kauden tarina keskittyy hänen poikaansa M.J.:hin, hänen suhteeseensa Jacksoniin sekä suruun Katherinen ja Miken alkavasta suhteesta. Susan aloittaa työn kuvaamataidon opettajan avustajana. Jackson ja Susan ovat menossa naimisiin, jottei Jacksonia karkoitettaisi takaisin Kanadaan. Edien kuoleman jälkeen Susan on huolissaan Davesta ja kertoo tälle totuuden auto-onnettomuudesta. Tämän vuoksi Dave muuttaa suunnitelmaansa kostonsa kohteesta.


title: Täydelliset naiset (5. tuotantokausi)

text: Lynetten ADHD-lapset ovat nyt teini-ikäisiä ja suurin osa Lynetten tarinasta kietoutuu heidän ympärille; erityisesti Porterin. Porterilla on suhde Anne Schillingiin, jonka mies syyttää Porteria klubinsa polttamisesta. Porter pakenee asumaan Stellan kanssa, joka aiheuttaa huolta Lynettelle. Lynetten täytyy myös pärjätä Tomin kanssa, jonka keski-iän kriisi sisältää collegeen hakemisen, sekä liittymisen rock-bändiin (yhdessä Miken, Carlosin, Orsonin ja Daven kanssa), ostamalla RV:n ja vajoamalla masennukseen, kun maailmanlaajuinen lama pakottaa perheen myymään pizzerian. Kauden lopussa Lynette pelkää syöpänsä uusiutuneen, mutta kuuleekin odottavansa kaksosia.


title: Kiely Williams

text: Kiely Alexis Williams (s. 9. heinäkuuta 1986 Alexandria, Virginia, Yhdysvallat) on yhdysvaltalainen laulaja, näyttelijä, lauluntekijä, tanssija ja aika ajoin myös räppäri. Hän kuuluu yhtyeeseen The Cheetah Girls, johon kuuluvat Williamsin lisäksi Adrienne Bailon ja Sabrina Bryan. Hän oli heistä nuorin. Hän on ollut yhtyeen nimeltä 3LW ("3 Little Women") jäsen. Yhtye on nyt lakkautettu.


title: Kiely Williams

text: Vuonna 1999 Williams, Adrienne Bailon ja Naturi Naughton perustivat tyttöryhmän nimeltään 3LW. 3LW:n ensimmäinen single oli "No More, Baby I'ma Do Right", joka pääsi Billboard Hot 100:n joukkoon, top kolmeenkymmeneen. Heidän esikoisalbuminsa ilmestyi vuonna 2001, ja se myi platinaa. Myöhemmin vuonna 2002 Naughton lähti tyttöryhmästä. Jäljelle jäävät 3LW:n jäsenet tekivät toisen albuminsa "A Girl Can Mack", mikä myi todella huonosti. Myöhemmin 3LW korvasivat Naughtonin Jessica Bensonilla ja lyhyellä yrityksellä tekivät comebackin vuonna 2006, singlellä "Feelin You'", mutta epäonnistuivat. Yhtye hajosi vuonna 2007.


title: Kiely Williams

text: Williams näytteli Aqua-nimistä roolia Disney Channelin elokuvassa "The Cheetah Girls". Adrienne Bailon, joka oli myös tyttöryhmässä 3LW, esiintyi myös Chanelin roolissa molemmissa elokuvissa. Kun filmistä tuli suuri menestys, niin Williams perusti tovereidensa Adrienne Bailonin ja Sabrina Bryanin kanssa oman tyttöryhmän. He antoivat sille nimeksi The Cheetah Girls.


title: Bruis

text: Bruis on kunta Hautes-Alpesin departementissa Ranskassa. Siellä on arviolta 78 asukasta (vuonna 2013) ja sen pinta-ala on 25,15 neliökilometriä.


title: Sorbiers

text: Sorbiers voi tarkoittaa:


title: Sorbiers (Hautes-Alpes)

text: Sorbiers on kunta Hautes-Alpesin departementissa Ranskassa. Siellä on arviolta 41 asukasta (vuonna 2013) ja sen pinta-ala on 13,93 neliökilometriä.


title: Juhani Riekkola

text: Juhani Riekkola (s. 1932) on tamperelainen valokuvaaja sekä fotograafikko. Tärkeä osa-alue hänen työssään on ollut Tampere ja tamperelaisuuden kuvaaminen. Riekkola toimi ensimmäisenä valokuvaajana Hämeen läänin läänintaiteilijana 1974–1976. Hänet palkittiin valtionpalkinnolla 1971 ja valtion ylimääräisellä taiteilijaeläkkeellä 1988.


title: Juhani Riekkola

text: Juhani Riekkola on julkaissut kaksi valokuvateosta; "Amuri" (Tammi 1975) ja "Pispala" (Tampere-seura 1976) sekä yhden omaelämänkerrallisen teoksen nimeltä "Jättää jälkeensä" (Pilot 2005). "Amuri" keskittyy 1970-luvun Tampereen Amurin asuinympäristön murrokseen, jolloin lähes kaikki vanhat puutalot purettiin ja tilalle rakennettiin elementtitaloja. "Pispala"-teoksessaan Juhani Riekkola kuvaa Tampereen Pispalan elämää 1970-luvulla.


title: Leif Davidsen

text: Leif Davidsen (25. heinäkuuta 1950 Otterup, Fyn, Tanska) on tanskalainen toimittaja ja dekkarikirjailija.


title: Leif Davidsen

text: Davidsen valmistui Danmarks Journalisthøjskolesta 1976. Vuosina 1984–1988 hän oli Tanskan radion kirjeenvaihtajana Moskovassa. Myöhemmin hän työskenteli Tanskan television ulkomaantoimittajana ja ohjematoimittajana. Vuodesta 1999 hän on ollut vapaa toimittaja mutta työskennellyt pääasiassa kirjailijana.


title: Sorbiers (Loire)

text: Sorbiers on kunta Loiren departementissa Ranskassa. Siellä on arviolta 7 937 asukasta (vuonna 2013) ja sen pinta-ala on 12,19 neliökilometriä.


title: Théus

text: Théus on kunta Hautes-Alpesin departementissa Ranskassa. Siellä on arviolta 206 asukasta (vuonna 2013) ja sen pinta-ala on 16,71 neliökilometriä.


title: Bobby Kerr

text: Robert ”Bobby” Kerr (9. kesäkuuta 1882 – 12. toukokuuta 1963) oli irlantilais-kanadalainen yleisurheilija ja olympiavoittaja Lontoossa 1908.


title: Bobby Kerr

text: Kerr syntyi Enniskillenissä, Pohjois-Irlannissa, mutta hänen perheensä muutti Kanadaan hänen ollessaan viisivuotias ja asettui asumaan Hamiltoniin, Ontariooon. Kerr oli ammatiltaan palomies ja harjoitteli juoksua vapaa-ajallaan. Hänestä tuli pian alueensa paras pikajuoksija. Vuonna 1904 hän käytti säästönsä matkustaakseen St. Louisin olympialaisiin. Siellä hän karsiutui alkueristä 60 metrillä, 100 metrillä ja 200 metrillä.


title: Bobby Kerr

text: Kerrin kehitys kuitenkin jatkui, ja hän rikkoi Kanadan ennätykset kaikilla pikajuoksumatkoilla 40 ja 220 jaardin välillä. Hän voitti Kanadan mestaruudet 100 jaardilla 1907 ja 220 jaardilla 1906–1908. Vuonna 1908 Kerr matkusti Englantiin, missä hän kilpaili Ison-Britannian mestaruuskilpailuissa voittaen sekä 100 että 220 jaardia.


title: Bobby Kerr

text: Lontoon olympialaisissa Kerr oli yksi ennakkosuosikeista. 100 metrillä Kerr voitti sekä alku- että välieränsä, mutta sai finaalissa muita huonomman lähdön. Etelä-Afrikan Reginald Walker voitti ja Kerr tuli kolmanneksi ajalla 11,0. 200 metrillä Kerr voitti jälleen alku- ja välieränsä ja onnistui tällä kertaa finaalissakin lähdössä johtaen puolimatkassa kahdella metrillä. Loppusuoralla yhdysvaltalaiset tavoittivat häntä, mutta Kerr ylsi voittoon ajalla 22,6.


title: Bobby Kerr

text:
Ensimmäisessä maailmansodassa Kerr palveli Kanadan 205. pataljoonan upseerina. Pataljoona tunnettiin Urheilijapataljoonana, koska monet sen sotilasta olivat paikallisesti merkittäviä urheilijoita. Yksikön hajottamisen jälkeen Kerr siirrettiin Kanadan 164. pataljoonaan ja lopulta 1. Panssaripataljoonaan.
Aktiiviuransa jälkeenkin Kerr oli urheilun kanssa tekemisissä. Hän valmensi kotikaupunkinsa Hamiltonin jalkapallo- ja yleisurheilujoukkueita ja oli toimitsijana vuosien 1928 ja 1932 kesäolympialaisissa. Hän oli mukana myös Kanadan olympiakomitean toiminnassa ja järjestämässä Kansainyhteisön kisoja 1930 Hamiltonissa.


title: Bobby Kerr

text: Kerr kuoli Hamiltonissa 80-vuotiaana. Yksi kaupungin puistoista on nimetty hänen mukaansa.


title: Robert Kerr

text: Robert Kerr voi tarkoittaa ainakin seuraavia:


title: Saint-Jacques-en-Valgodemard

text: Saint-Jacques-en-Valgodemard on kunta Hautes-Alpesin departementissa Ranskassa. Siellä on arviolta 145 asukasta (vuonna 2013) ja sen pinta-ala on 15,65 neliökilometriä.


title: Aaliyah (albumi)

text: Aaliyah (tyylitelty ΛΛLIYΛH) on laulaja Aaliyahin viimeinen studioalbumi, joka julkaistiin vuonna 2001 ennen hänen kuolemaansa. Singleinä siltä julkaistiin kappaleet "We Need a Resolution", "Rock The Boat", "More Than a Woman" ja "I Care 4 U".


title: Aaliyah (albumi)

text: Albumi nousi Suomen virallisen listan sijalle 33.


title: Andon

text: Andon on kunta Alpes-Maritimesin departementissa Ranskassa. Siellä on arviolta 561 asukasta (vuonna 2013) ja sen pinta-ala on 54,3 neliökilometriä.


title: Ascros

text: Ascros on kunta Alpes-Maritimesin departementissa Ranskassa. Siellä on arviolta 170 asukasta (vuonna 2013) ja sen pinta-ala on 17,74 neliökilometriä.


title: Ascros

text: Ascros sijaitsee l’Esteronin laaksossa. Siellä on linnan rauniot ja romaaninen kirkko.


title: Caille

text: Caille on kunta Alpes-Maritimesin departementissa Ranskassa. Siellä on arviolta 437 asukasta (vuonna 2013) ja sen pinta-ala on 16,96 neliökilometriä.


title: Les Abymes

text: Les Abymes on Länsi-Intian saaristossa Pienillä Antilleilla sijaitsevan Guadeloupen väkiluvultaan suurin kunta. Se sijaitsee Grande-Terren saaren länsiosassa ja on osa Pointe-à-Pitren metropolialuetta. Kunnan pinta-ala on 81,25 km² ja asukasluku 59 997 (2008).


title: Caress of Steel

text: Caress of Steel on kanadalaisen Rush-yhtyeen kolmas studioalbumi.


title: Le Cannet

text: Le Cannet on kunta Alpes-Maritimesin departementissa Ranskassa. Siellä on arviolta 43 187 asukasta (vuonna 2013) ja sen pinta-ala on 7,71 neliökilometriä.


title: Le Cannet

text: Le Cannet oli osa Cannesia vuoteen 1778 asti, kunnes se erotettiin omaksi kunnakseen.


title: Gourdon

text: Gourdon voi tarkoittaa:


title: Hopeapaju

text: Hopeapaju eli hopeasalava ("Salix alba" var. "sericea" 'Sibirica') on valkosalavan ("Salix alba") lajike, jota kasvatetaan koristekasvina. Hopeapajuiksi on nimitetty myös lajikenimiä 'Argentea' ja 'Sericea'.


title: Hopeapaju

text: Joissain lähteissä hopeasalavaa pidetään kujasalavan (kujapajun) eli valkosalavan ja salavan ("Salix fragilis") risteymälajiin kuuluvana lajikkeena.


title: Hopeapaju

text: Hopeasalava kasvaa 8–15 m korkeaksi. Sen lehdet ovat kapeat, molemmin puolin siniharmaan silkinkiiltävän karvan peitossa. Puu kukkii keltaisin norkoin varhain keväällä.


title: Hopeapaju

text: Hopeapaju kasvaa nopeasti leveälatvuksiseksi puuksi. Sitä suositellaan istutettavaksi rakennettuun ympäristöön, mutta se tarvitsee paljon tilaa.


title: Hopeapaju

text: Hopeasalava on nopeakasvuinen ja leveälatvuksinen puu.


title: Hopeapaju

text:
Rehevän latvuksen muodostavat oksiston kärjet ovat rennosti roikkuvia ja katkeavat helposti tuulessa. Kapeat, n. 6–10 cm pituiset lehdet ovat molemmin puolin hopeakarvaisia.
Suomessa yleensä kasvavat hopeasalavat ovat hedepuita, jotka kukkivat aikaisin keväällä lehtien puhkeamisen aikaan. Hopeapaju on kuitenkin melko lyhytikäinen puu ja roskaa tuulisella säällä ympäristöään. Hopeapaju sopii yksittäis- ja kujannepuuksi, haluttaessa myös pensasaidaksi ja muotopuuksi.


title: Vispilänkauppa

text: Vispilänkauppa on alun perin tarkoittanut yleensä nuorten suorittamaa vispilänvarpujen keräämistä viitametsästä helluntaina Smålandin Rävlingessä. Varvut kuorittiin ja niistä tehtiin vispilöitä. Yhdessä olo metsässä ja se, että toinen kuori varvut ja toinen sitoi niistä vispilän, saattoi johtaa seurusteluun. Niinpä vispilänkauppa Kustaa Vilkunan Vuotuisen ajantiedon mukaan alkoi tarkoittaa nimenomaan seurustelun aloittamista.


title: Gourdon (Alpes-Maritimes)

text: Gourdon on kunta Alpes-Maritimesin departementissa Ranskassa. Sinne on matkaa 31 km Cannesista ja 14 km Grassesta. Kunnassa on arviolta 413 asukasta (vuonna 2013) ja sen pinta-ala on 22,53 neliökilometriä.


title: Gourdon (Alpes-Maritimes)

text: Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Alexander von Humboldt -säätiö

text: Alexander von Humboldt -säätiö () on Saksan liittotasavallan rahoittama säätiö, jonka tarkoituksena on edistää kansainvälistä yhteistyötä tieteessä. Se rahoittaa ulkomaisten tutkijoiden työskentelyä Saksassa jakaen kymmeniä erilaisia stipendejä ja palkintoja. Yksi mittavimmista yksittäisille henkilöille annettavista palkinnoista on vuonna 2008 ensimmäistä kertaa haettavissa oleva Alexander von Humboldt -professuuri, joka mahdollistaa ulkomaisen huippututkijan kutsumisen viideksi vuodeksi vierailevaan professorin virkaan saksalaiseen yliopistoon. Professuurin rahoitus on jopa viisi miljoonaa euroa.


title: Alexander von Humboldt -säätiö

text: Säätiö perustettiin alun perin puolitoista vuotta Alexander von Humboldtin kuoleman jälkeen vuonna 1860 Berliinissä. Aluksi se rahoitti saksalaisten tutkijoiden oleskelua ulkomailla, mutta säätiön pääoma menetti arvonsa 1923 laman aikana. Säätiö perustettiin uudelleen 1925, mutta tällä kertaa se avusti ulkomaisten tutkijoiden oleskelua Saksassa. Vuonna 1945 säätiön toiminta lopetettiin Saksan poliittisen tilanteen takia, mutta se palasi uudelleen toimintaan vuonna 1953 Saksan liittovaltion rahojen turvin.


title: Alexander von Humboldt -säätiö

text: Säätiön puheenjohtajina on toiminut merkittäviä tiedemiehiä:


title: Tom Joyner

text: Tom Joyner on afroamerikkalainen DJ ja radiopersoona. Hän on syntynyt Tuskegeessa, Alabamassa. Yliopistosta valmistuttuaan hän siirtyi uutistenlukijaksi montgomerylaiselle WRMA-radioasemalle. Sen jälkeen hän on työskennellyt Memphisissä, St. Louisissa, Dallasissa ja Chicagossa, jossa hän teki lopullisen läpimurtonsa.


title: Tom Joyner

text: Joyner pääsi otsikoihin 1985 aloittaessaan aamujuonnot dallasilaisella KKDA-asemalla tehden samaan aikaan iltapäiväohjelmaa chicagolaiselle WGCI:lle. Päivittäisen matkustamisen takia hän sai lempinimekseen "The Fly Jock".


title: Tom Joyner

text: "The Tom Joyner Morning Show" pääsi syndikointiin tammikuussa 1994 ja on nykyään kuultavissa yli 110 aseman kautta.


title: Tom Joyner

text: "Impact"-lehden "Vuoden DJ" -palkinto nimettiin uudelleen Tom Joyner -palkinnoksi hänet voitettuaan se toistuvasti. Tom Joyner nimettiin Radio Hall of Fameen vuonna 1998.


title: Vasyl Virastjuk

text: Vasyl Virastjuk (, s. 22. huhtikuuta 1974 Ivano-Frankivsk) on ukrainalainen kuulantyöntäjä ja voimamies.


title: Vasyl Virastjuk

text: Vuosina 1994–2000 Virastjuk kuului kuulantyöntäjänä Ukrainan maajoukkuerinkiin. Vuosina 2003 ja 2004 Virastjuk kilpaili Maailman vahvin mies -kilpailussa. Ensimmäisellä kerralla hän sijoittui kolmanneksi ja toisella kerralla voitti maailman vahvimman miehen tittelin. Kilpailevan IFSA-voimamiesliiton MM-kilpailuissa Virastjuk saavutti MM-hopeaa vuonna 2005 ja -pronssia vuonna 2006, sekä joukkuekultaa 2006, kunnes vuonna 2007 voitti henkilökohtaisen maailmanmestaruuden. Arnold Classic Strongman -kilpailussa hän sijoittui toiseksi vuosina 2005–2007.


title: Vasyl Virastjuk

text: Virastjuk on 191 senttimetriä pitkä ja painaa 156 kilogrammaa. Virastjukin veli Roman on entinen kansainvälisen tason kuulantyöntäjä.


title: Lykofron

text: Lykofron (n. 320–280 eaa.) oli kreikkalainen runoilija ja kielitieteilijä. Hän syntyi Khalkiissa Euboialla ja hänen toimintansa kukoistuskausi oli Ptolemaios II:n hallituskauden aikana Aleksandriassa.


title: Lykofron

text: Johannes Tzetzesin mukaan Lykofron kirjoitti joko 64 tai 46 tragediaa, joskin Suda kertoo lukumääräksi 20. Näistä on säilynyt meidän päiviimme ainoastaan muutamia osia. Lykofron oli myös teoksen "Komediasta" kirjoittaja, jonka ansiosta Ptolemaios uskoi hänelle komedioiden ylläpidon Aleksandrian kirjastossa.


title: Lykofron

text: Lykofronia on pidetty myös antiikista saakka dramaattisen monologin "Aleksandra" kirjoittajana, joskin viittauksen sen lopussa Lykofronin omaan aikaan ovat alusta alkaen herättäneet epäilyksiä teoksen oikeasta kirjoittajasta. Teos on vaikeaselkoinen, mutta oli hyvin suosittu Bysantin aikana, jonka vuoksi siihen liittyviä skolioita on olemassa runsaasti.


title: XU

text: XU oli norjalainen tiedusteluorganisaatio, joka toimi toisen maailmansodan aikana Norjassa maan miehityksen jälkeen 1941–1945. Suurin osa organisaation toiminnasta pysyi salaisena vuoteen 1988 saakka. Sæter & Sæterin mukaan se oli suurin ja tärkein Norjassa toimineista tiedusteluverkostoista. XU:lle keräsi tietoa yhteensä noin 1500 agenttia, joista noin sata paljastui ja menetti henkensä.


title: XU

text:
Nimen XU alkuperä on epävarmaa, mutta sen keksijäksi arvellaan erästä organisaation perustajaa, Lauritz Sandia. Hän oli palvellut ensimmäisessä maailmansodassa brittiläistä tiedustelupalvelua Hollannin tuolloin hallitsemissa siirtomaissa Indonesiassa. Sand muodosti tuolloin tiedusteluorganisaation nimeltä XU, jossa X tarkoitti tuntematonta ja U maanalaista ("undercover") agenttia. Sand ehdotti kyseistä nimeä Norjassa useiden tiedusteluorganisaatioiden liityttyä yhteen vuonna 1941.
Muita organisaation perustajia olivat Arvid Storsveen ja Ivan Rosenqvist, jotka jo ennen XU:ta olivat muodostaneet pienen tiedusteluverkoston Østlandetille, jolla oli haaroja myös Vestlandetilla.


title: XU

text: Monia asiamiehiä rekrytoitiin Oslon yliopistosta, mutta ajan myötä ryhmä laajensi verkostonsa koko Norjaan. Asiamiehiä toimi poliisilaitoksessa, rautateillä, sekä muissa julkisissa laitoksissa, joista he saattoivat kerätä karttoja, valokuvia ja muita tietoja saksalaisista linnoitteista ja joukkojen liikkeistä.


title: XU

text: Alkuvaiheessa XU toimi tiiviimmässä yhteistyössä sabotaasiorganisaatio Milorgin kanssa, mutta turvallisuussyistä organisaatiot alkoivat toimia erillään syksystä 1941 lähtien.


title: XU

text: XU toimi Lontoossa sijainneen Norjan "Forsvarets Overkommando"n (FO2) alaisuudessa ja lähetti tietoja Lontooseen erityisesti Tukholmassa sijainneen "Militärkontor 2":n (Mi2) kautta. Mi2 johti Tukholmasta käsin osaa tiedustelutoiminnasta, mutta erityisesti Etelä-Norjan toimintaa johdettiin Oslon XU-keskuksesta käsin. Norjan sisällä organisaation johto koostui pääosin vapaaehtoisista siviileistä, kun taas maan ulkopuolella toimiva komentoporras koostui sotilaista, mikä aiheutti ajoittain kitkaa toiminnassa.


title: XU

text: Organisaatioon rekrytoitiin vain rekrytoijan ehdottomasti luotettavaksi tunnettuja henkilöitä. Toisaalta sotilashenkilöt ja upseerit pidettiin ulkona organisaation toiminnasta, koska saksalaiset epäilivät upseereja jo valmiiksi. XU-jäsenten piti myös ehdottomasti pysyä erossa muusta vastarintatoiminnasta ja laittomuuksista. XU:n ohje uusille agenteille kuului seuraavasti:


title: XU

text: ""Kun henkilö työskentelee organisaatiossamme, ei hänellä tule olla mitään muuta laitonta toimintaa. Hänen on ehdottomasti pysyttävä loitolla aseellisista vastarintajärjestöistä. On ehdottomasti kiellettyä yrittää tietää enemmän organisaatiosta, sen toiminnasta ja henkilöistä, kuin omalle toiminnalle on tarpeellista.


title: XU

text: "Vaikeneminen on kultaa. Älä puhu toiminnastasi asiaankuulumattomille. Älä puhu vieraille. Ei voi korostaa liian monta kertaa sitä, kuinka tärkeää on vaieta toiminnastamme. Saksalaisetkin sanovat: "Spricht leise, der Feind hört mit". Pidä nämä sanat mielessäsi, missä kuljetkin. Kun muistat tämän, tulee vähemmän tilaisuuksia ottaa kiinni sinut tai toverisi. Ole pidättyväinen suhteessa alkoholiin.""


title: XU

text: Verkosto toimitti suuria määriä informaatiota. Päivässä Ruotsin kautta toimitettu tietomäärä saattoi käsittää 500 A4-sivua tietoa, välitettynä filmillä tai mikrofilmillä. Tieto kulki saippuoissa, leivissä, margariinissa, junavaunujen vessanpöntöissä, ontoissa tulitikuissa ja ruuveissa, kuriirien peräsuoliin sijoitetuissa paketeissa, sekä myös radioitse.


title: XU

text: Verkoston levittyä koko Etelä-Norjaan 1942 Gestapo pääsi sen jäljille ja monet senaikaiset johtohenkilöt, kuten Storsveen, pakenivat Ruotsiin. Storsveen menehtyi huhtikuussa 1943 Gestapon väijytyksessä vieraillessaan Oslossa. Hänen varsinainen henkilöllisyytensä ei kuitenkaan paljastunut ja XU jatkoi toimintaansa Øistein Strømnæsin ja Anne-Sofie Østvedtin johdolla. Strømnæs johti XU:ta Oslossa Saksan antautumiseen saakka toukokuussa 1945.


title: XU

text: Norjan lisäksi XU:lla oli norjalaisia agentteja myös Saksassa, jotka toimivat kuriireina muun muassa brittien hyväksi toimineelle MI6-agentille nimeltä Paul Rosbaud.


title: XU

text: Organisaation asiamiehet olivat tehneet vaitiolositoumuksen, joka jatkui sodan jälkeenkin, jonka vuoksi esimerkiksi Nasjonal Samling:iin ja näkyvästi natsien kanssa yhteistyössä julkishallinnossa toimineet sinne soluttautuneet agentit saattoivat kärsiä toiminnastaan paikallisyhteisöissään pitkäänkin. XU:n johto kieltäytyi järjestelmällisesti sodan jälkeen heille ehdotetuista sotilaallisista kunnianosoituksista.


title: XU

text: Eräs sodan jälkeen muista yhteyksistä tunnetuimmista XU:ssa palvelleista henkilöistä lienee filosofi Arne Næss.


title: XU

text: Sodan loppuvaiheessa XU:n tiedusteluverkostossa toimi 1500 asiamiestä koko Norjassa ja se oli muodostanut kuriiriyhteydet Ruotsin kautta Englantiin. Asiamiehet olivat soluttautuneet poliisiin, postilaitokseen, rautatielaitokseen, tielaitokseen, satamaviranomaisiin, väestörekisteriin, merenkulkulaitokseen, majakkalaitokseen, lennätinlaitokseen ja meteorologiseen instituuttiin. XU toimitti yksityiskohtaisen kokonaiskuvan Saksan toiminnasta Norjassa ja liittoutuneet saivat käsiinsä informaatiota saksalaisista sotilaskohteista ja joukkojen ryhmityksistä. Organisaatio toimitti myös tiedusteluinformaatiota Saksasta, josta muun muassa agentti Sverre Bergh toimitti varhain informaatiota V2-rakettiaseesta sekä Saksan atomiaseprojektin edistymisestä.


title: XU

text: XU:n agentteja oli myös Nasjonal Samling -puolueen sisällä, jopa Vidkun Quislingin lähipiirissä. Puolueen agenteilla oli myös kontakteja Saksan miehitysvallan edustajiin, kuten Wehrmachtiin ja Gestapoon, sekä norjalaiseen Stapoon ja vankiloihin. Naiset olivat huomattavassa määrin mukana organisaation toiminnassa - kaksi neljästä tärkeimmästä johtajasta Oslossa oli naisia, ja organisaatiossa toimi myös paljon naispuolisia agentteja.


title: Vožegan piiri

text: Vožegan piiri () on paikallinen itsehallintoalue Vologdan alueella Venäjällä. Vuonna 1929 perustetun piirin pinta-ala on 5 500 neliökilometriä ja asukkaita on 18 500 henkeä.


title: Vožegan piiri

text: Vožegan piiri sijaitsee Vologdan alueen pohjoisosassa. Idässä se rajoittuu Verhovažjen ja Sjamžan piireihin, etelässä Ust-Kubinskojen ja Harovskin piireihin, lännessä Kirillovin piiriin sekä pohjoisessa Arkangelin alueeseen. Piirin läpi kulkee Vologdan ja Arkangelin välinen rautatie (Vožegan asema).


title: Vožegan piiri

text: Piirin hallinnollinen keskus on Vožegan taajama. Lisäksi siihen kuuluu 14 maalaiskuntaa: Beketovo, Javengskoje (keskuspaikka Pokrovskoje), Jutška, Kadnikov, Lipino-Kalikinskoje (Ivankovo), Marjinskaja, Mišutinskaja, Mitjukovskoje (Sosnovitsa), Nižneslobodskoje (Derevenka), Ogibalovo, Punemskoje (Voskresenskoje), Ramenskoje (Mihailovskaja), Tavengskoje (Pozdejevskaja) ja Tiginskoje (Gridino).


title: Vožegan piiri

text: Piirin päämies on Mihail Veselkov.


title: Vožegan piiri

text: Pinta-alasta 65 % on metsää. Talouden perustan muodostaa metsänhankinta ja maatalous. Virallinen työttömyysaste oli vuoden 2006 alussa 4,8 %.


title: Vožegan piiri

text: Seudulla toimii 23 koulua, joista 7 on keskikouluja. Muita kulttuurilaitoksia ovat kirjastot, kulttuuritalot, kotiseutumuseo, lasten luomistyön keskus ja taidekoulu. Vožegassa on Venäjän ortodoksisen kirkon seurakunta. Vožegassa ilmestyy piirilehti Borba.


title: FK KAMAZ Naberežnyje Tšelny

text: FK KAMAZ on jalkapalloseura Naberežnyje Tšelnyn kaupungista, Tatarstanin tasavallasta, Venäjältä. Joukkue pelaa Venäjän toiseksi korkeimmalla sarjatasolla ykkösdivisioonassa.


title: FK KAMAZ Naberežnyje Tšelny

text: Seura perustettiin marraskuussa 1981 samannimisen naberežnyjetšelnyläisen kuorma-autotehtaan (KamAZ) joukkueeksi. Vuoteen 1986 saakka se tunnettiin nimellä "Trud-PRZ", vuosina 1987–1989 nimellä "Torpedo" ja vuodet 1995–2000 nimellä "Kamaz-Tšally".


title: FK KAMAZ Naberežnyje Tšelny

text: Neuvostoliiton laajuisiin kilpailuihin, kakkosliigaan, KAMAZ osallistui ensi kerran vuonna 1988. Ensimmäisellä Neuvostoliiton hajoamisen jälkeisellä kaudella, 1992, Kamaz voitti Venäjän ykkösdivisioonan keskilohkon mestaruuden ja nousi näin pääsarjaan. Pääsarjatasolla joukkue pelasi aina vuoteen 1997 saakka, jolloin se putosi ykkösdivisioonaan ja yhden ykkösessä vietetyn kauden jälkeen kakkosdivisioonaan. Kaudeksi 2004 Kamaz nousi takaisin nykyiselle sarjatasolleen ensimmäiseen divisioonaan.


title: FK KAMAZ Naberežnyje Tšelny

text: Seuran paras saavutus Venäjän pääsarjasta on kuudes sija vuonna 1994. 1996 joukkue pääsi pelaamaan Intertoto Cupia, missä se voitti oman lohkonsa ja selviytyi välierävaiheeseen.


title: Babajevo

text: Babajevo () on kaupunki Vologdan alueella Venäjällä. Se sijaitsee alueen länsiosassa Kolpjoen rannalla 246 kilometrin päässä Vologdasta. Kaupunki on Babajevon piirin keskus. Asukkaita on 12 300 henkeä (vuonna 2006).


title: Babajevo

text: Babajevon kylä mainitaan ensimmäisen kerran vuonna 1461. 1800-luvun alussa seudulle perustettiin paikallista suomalmia raaka-aineena käyttänyt rautatehdas. Kaupunki on saanut alkunsa kylän lähelle 1900-luvun alussa rakennetusta Pietari–Vologda-radan asemasta. Vuonna 1925 asemataajamasta tuli kaupunki.


title: Babajevo

text: Nykyään Babajevossa on veturivarikko ja muita rautatieliikennettä palvelevia laitoksia, kaasujohdon kompressoriasema, puunjalostus- ja elintarviketeollisuutta. Jääkauden muovaaman Kamennaja gora -luonnonmuistomerkin lähellä toimii samanniminen parantola. Kaupungissa on kotiseutumuseo.


title: Brander

text: Brander voi viitata seuraaviin henkilöihin ja asioihin:Nimen "Brander" nimeksi Paloheimo muuttaneita:


title: Brander

text: Nimen "Brander" nimeksi "Palosuo" muuttaneita:


title: Brander

text: Nimen "Brander" nimeksi Palola muuttaneita:


title: New World Computing

text: New World Computing, inc. oli amerikkalainen tietokonepelejä kehittävä ja julkaiseva yritys. Sen perusti Jon Van Caneghem ja Mark Caldwell vuonna 1984. Yrityksestä tuli osa The 3DO Companya vuonna 1996.


title: New World Computing

text: Kun The 3DO Company ajautui konkurssiin vuonna 2003, katosi samalla New World Computing. Ubisoft osti "Might and Magic" -sarjan oikeudet tapahtuneen jälkeen vuonna 2003.


title: New World Computing

text: Yritys tuli parhaiten tunnetuksi "Might and Magic" -tietokoneroolipelisarjastaan sekä sen jatkotuotteista, etenkin "Heroes of Might and Magic" -sarjasta.


title: New World Computing

text: Muita tunnettuja pelejä olivat "King's Bounty" (1990).


title: Olli-Pekka Äijälä

text: Olli-Pekka Äijälä (s. 11. marraskuuta 1965) on suomalainen maalivahtivalmentaja ja uransa lopettanut jääkiekkomaalivahti. Hän pelasi urallaan I-divisioonaa Imatran Ketterässä ja nuorten SM-liigaa SaiPassa.


title: Olli-Pekka Äijälä

text: Valmentajana Äijälä on ollut mukana voittamassa hopeaa nuorten MM-kisoista. Hän on toiminut myös SaiPan liigajoukkueen maalivahtivalmentajana. Lisäksi Äijälä on ollut Suomen maalivahtivalmentajana Euroopan Nuorten Olympiafestivaaleissa 2005 Montheyssa, Sveitsissä.


title: Rajauskerroin

text: Rajauskerroin on digitaalikameroissa käytetty kerroin, jolla ilmoitetaan digitaalikameran objektiivin vastaavuus 35 mm:n filmiä käyttävään filmikameraan tai samankokoista 36x24mm:n kennoa käyttävään digitaaliseen kameraan verrattuna. Kerroin ilmaisee 36x24mm:n kennon diagonaalin pituuden suhteen tarkasteltavana olevan kennon diagonaalin pituuteen nähden: mitä pienempi valokenno digitaalikamerassa on, sitä suurempi on rajauskerroin. Rajauskerrointa käytetään objektiivien polttovälien vertaamiseksi. Esim. Micro Four Thirds -järjestelmän objektiivi polttovälillä 8mm on kuvakulmaltaan sama kuin 35 mm:n filmin kokoista kennoa käyttävän kameran objektiivi, jonka polttoväli on 16 mm. Rajauskerroin ilmentää sitä, että suurempikennoiset kamerat tarvitsevat saman kuvakulman saavuttamiseksi pidempipolttovälisiä, ja siksi suurempikokoisia objektiiveja. Taskukokoisissa kameroissa on hyvin pienet kennot, diagonaaliltaan vain joitain millimetrejä, ja siksi näiden kameroiden objektiivien polttovälit ovat vain murto-osia järjestelmäkameroiden objektiivien polttoväleistä, vastaten hyvin suuria rajauskertoimia.


title: Chyrellos

text:
Chyrellos on eleenikirkon pääkaupunki, eräänlainen kuvitteellinen Vatikaanivaltio, David Eddingsin kirjasarjoissa Eleniumin taru ja Tamulin taru.
Chyrellos sijaitsee jokseenkin keskellä Eleniumin mannerta. Se on vapaa valtakunnankaupunki, jonka hallintoa hoitaa kirkonvanhinten neuvosto.


title: Chyrellos

text: Chyrelloksen erityisasema näkyy arkisin siinä, että kaupunkilaiset pukeutuvat pääasiassa papilliseen mustaan korostaakseen erityisasemaansa.


title: Chyrellos

text: Keskellä kaupunkia on muurein ympäröity vanhakaupunki, jonka keskipiste on basilika-nimellä kutsuttu eleenikirkon katedraali.


title: Chyrellos

text: Se on hyvin Pietarinkirkkoa vastaava laaja kompleksi, joka käsittää paitsi itse pääkirkon myös laajan palatsikokonaisuuden tarpeellisine sivurakennuksineen ja varastoineen. Basilikan alla on laaja holvisto, johon sijoittuu myös arkkiprelaattien hautaholvi.


title: Chyrellos

text: Chyrelloksen valtias on eleenikirkon johtaja eli arkkiprelaatti. Hänet valitaan eliniäkseen määräenemmistöllä toimitetussa vaalissa. Yleensä valinta kohdistuu ansioituneeseen piispaan tai patriarkkaan, mutta moniaita kertoja tehtävään on valittu aivan tavallinen kyläpappi.


title: Chyrellos

text: Eleniumin tarun aikana entinen arkkiprelaatti Cluvonus on jo kuolemaisillaan ja Safiiriruusu-kirjassa kuvataankin hänen hautajaisiaan. Uuden arkkiprelaatin valinta on tärkeä osa juonen kehittelyä. Lopulta tehtävään valitaan Demoksen patriarkka Dolmant.


title: Chyrellos

text: Chyrellos kärsii rendorihyökkäyksessä pahoja vaurioita, mutta Tamulin taruun mennessä vauriot on jo korjattu.


title: Paloheimo

text: Paloheimo on suomenkielinen sukunimi. Osa, mutta eivät kaikki nimen kantajista ovat suomentaneet sukunimen Brander nimeksi Paloheimo. Brander–Paloheimo-sukuun liittyy myös suomalainen perheyritys H. G. Paloheimo. Tunnettuihin Brander–Paloheimo-suvun ulkopuolisiin nimen Paloheimo kantajiin kuuluu muun muassa kirjailija Oiva Paloheimo.


title: Paloheimo

text: Monet Paloheimot ovat aiemmalta nimeltään "Brander".


title: Sigebert I

text: Sigebert I ( noin 530–575) oli Austrasian kuningas 561–575. Hän oli Klotar I:n ja Ingundin poika. Klotarin kuoltua vuonna 561 valtakunta jaettiin merovingien tapojen mukaan hänen poikiensa kesken. Sigebert sai perintöosakseen Austrasian sekä osia Akvitaniasta ja Provencesta. Veljensä Karibertin kuoltua vuonna 567 tai 568 Sigebert liitti osia Karibertin alueista omaan kuningaskuntaansa.


title: Sigebert I

text: Sigebert meni vuonna 567 naimisiin visigoottien kuninkaan Atanagildin tyttären Brunhilden kanssa. Brunhilden sisar Galsvinta meni pian tämän jälkeen naimisiin Sigebertin veljen, Neustrian kuninkaan Kilperik I:n kanssa. Vuonna 573 Kilperik kuitenkin ihastui uudelleen aiemmin hylkäämäänsä jalkavaimoon Fredegundaan, murhautti Galsvintan ja meni naimisiin Fredegundan kanssa.


title: Sigebert I

text: Sisarensa murhasta raivostunut Brunhilde yllytti Sigebertin sotaan Kilperikiä vastaan. Veljekset olivat jo aiemmin olleet huonoissa väleissä, mutta Galsvintan kuolema sytytti todellisen sukusodan. Sigebert oli sodassa voittoisa ja onnistui valloittamaan suurimman osan Kilperikin hallitsemaa Neustriaa. Sigebertin ollessa vuonna 575 lopullisen voiton kynnyksellä Fredegundan lähettämät salamurhaajat onnistuivat kuitenkin tappamaan hänet. Brunhilde joutui vangiksi, mutta hänen sallittiin myöhemmin palata Metziin poikansa Kildebert II:n luo.


title: Pyöveliaratit

text: Pyöveliaratit ("Pyrilia") on papukaijojen heimoon kuuluva lintusuku. Sukuun kuuluu 7 lajia.


title: Paul Rosbaud

text: Paul Wenzel Rosbaud (18. marraskuuta 1896 Graz, Itävalta – 28. tammikuuta 1963 Lontoo, Iso-Britannia) oli itävaltalaissyntyinen fyysikko, tiedetoimittaja ja eräs liittoutuneiden tärkeimmistä agenteista Natsi-Saksassa toisen maailmansodan aikana.


title: Paul Rosbaud

text: Rosbaud syntyi Grazin tuomiokirkon urkurin aviottomana poikana. Hän joutui ensimmäisessä maailmansodassa nuorena sotilaana brittien sotavangiksi. Sotavankeudessa kokemansa hyvän kohtelun myötä hänelle muodostui myönteinen kuva Britanniasta. Hän opiskeli fysiikkaa ja metallurgiaa. Hänellä oli tohtoritutkinto fysiikasta, mutta hän ei jatkanut tutkijanuralla.


title: Paul Rosbaud

text: Myöhemmin Rosbaudista tuli liberaali intellektuelli, joka meni naimisiin juutalaisen naisen kanssa. Hän seurasi kauhulla Adolf Hitlerin valtaannousua. Samaan aikaan hänen oma uransa eteni vauhdilla. Hänestä tuli tieteellisen lehden nimeltä "Metallwirtschaft" päätoimittaja sekä saksalaisen tieteellisen kustantamon, Springer Verlagin, tieteellinen asiantuntija. Työnsä puolesta hän oppi tuntemaan lukuisia saksalaisia huipputiedemiehiä.


title: Paul Rosbaud

text: Vuonna 1938 Rosbaud sai toimitettua vaimonsa ja tyttärensä Lontooseen brittien tiedustelupalvelu MI6:n avustamana. Heitä avustanut agentti Frank Foley sai samalla värvättyä Rosbaudin brittien agentiksi. Hänen koodinimekseen tuli "Der Greif" (, Aarnikotka).


title: Paul Rosbaud

text: Rosbaud toimi brittiagenttina jo tammikuussa 1939. Saksalaisen ydintutkimuksen "isä" Otto Hahn lähetti julkaistavaksi käsikirjoituksen, jossa hän kuvasi atomin halkaisuprosessia. Rosbaud tajusi uraanin fissioprosessin valtavan tuhovoiman ja julkaisi Hahnin tulokset välittömästi "Naturwissenschaften"-lehdessä. Monet alan tutkijat uskovat, että tulosten nopea julkaisu esti Gestapoa salaamasta saksalaisen tutkimuksen edistyneisyyttä asiassa.


title: Paul Rosbaud

text:
Tieteellisen informaation keräämisen ohella Rosbaud auttoi muita juutalaishenkilöitä ja -perheitä pakenemaan Saksasta, esimerkiksi fyysikko Lise Meitnerin, joka oli työskennellyt Hahnin yhteistyökumppanina 30 vuotta. Sodan ajan hän lähetti noin kerran kuussa raportin MI6:lle, yleensä Ranskan vastarintaliikkeen tai norjalaisen tiedusteluorganisaatio XU:n kautta. Viestit oli koodattu kirjoihin tai ne olivat mikrofilmeinä piilotettuina lentokoneisiin Berliinin ja Oslon välisillä lennoilla.
Rosbaudin aloitteesta norjalainen agentti Sverre Bergh keräsi lisätietoa saksalaisten V1/V2-rakettiohjelmasta Peenemündestä jo vuonna 1941. Rosbaudin ja Berghin välittämää varhaista informaatiota ei kuitenkaan uskottu. Rosbaud informoi myös liittoutuneita Saksan ydinpommiohjelman viivästymisestä - saksalaiset eivät olisi kyenneet hänen mukaansa valmistamaan atomipommia pitkään aikaan. Britit eivät kuitenkaan tiedottaneet amerikkalaisia Rosbaudin raporteista.


title: Paul Rosbaud

text: Tiedetoimittajana Rosbaud kykeni matkustamaan Natsi-Saksassa suhteellisen vapaasti ja kyselemään asioista. Hänen yksityiskohtaiset raporttinsa herättivät Britanniassa jopa epäilyjä kaksoisagenttiudesta, hänen epäiltiin välittävän epäaitoa informaatiota. Sverre Berghin mukaan hän tapasi Rosbaudin sodan lopulla 20. huhtikuuta 1945 Berliinissä. Rosbaud jäi Berliiniin Neuvostoliiton miehittämälle alueelle, josta hänet onnistuttiin salakuljettamaan amerikkalaisessa ilmavoimien univormussa länsiliittoutuneiden alueelle syksyllä 1945. Berghin mukaan Rosbaud pääsi lopulta Lontooseen lokakuussa 1945, jolloin hän tapasi ensimmäistä kertaa moneen vuoteen vaimonsa Hilden ja tyttärensä Angelan.


title: Paul Rosbaud

text: Hän jatkoi työtään tiedetoimittajana ja oli mukana perustamassa Pergamon Press -kustantamoa Springer Verlagin Englannin osastoksi yhteistyössä Robert Maxwellin kanssa. Maxwell osti Pergamonin Springeriltä vuonna 1951 ja siitä oli tuleva Maxwellin mediadynastian peruskivi. Maxwellin ja Rosbaudin yhteistyö loppui hieman tämän jälkeen. Rosbaud työskenteli tämän jälkeen itsenäisenä tiedetoimittajana ja kustannuskonsulttina.


title: Paul Rosbaud

text: Rosbaud salasi sodanaikaisen toimintansa jopa vaimoltaan. Hän tuhosi useimmat yksityisistä papereistaan, eikä häntä huomioitu kunnianosoituksin. Britannian tiedustelupalvelun virallinen historia ei maininnut häntä nimeltä, viitaten vain "hyvin sijoittuneeseen toimittajaan saksalaisessa tiedelehdessä, joka oli yhteyksissä tiedustelupalveluun keväästä 1942 lähtien". Myöskään CIA ei myönnä omistavansa materiaalia Rosbaudista. Yhdysvaltain oikeusministeriön muistio vuodelta 1955 tosin mainitsee hänen menestyksekkään ja tärkeän toimintansa liittoutuneiden hyväksi. Rosbaud kuoli leukemiaan St. Maryn sairaalassa Lontoossa 1963. Sverre Berghin mukaan Rosbaud oli itse toivonut pysyvänsä anonyyminä sotaan osallistujana, eikä toivonut julkisuutta sodanaikaisille toimilleen.


title: Paul Rosbaud

text: Arnold Kramish julkaisi Rosbaudin elämäkerran 1986. MI6 ei kuitenkaan ole sallinut pääsyä Rosbaudin arkistoihin, eikä hänen toimintansa ja raporttiensa kaikkia yksityiskohtia siten tunneta.


title: Yhdestoista hetki

text: Yhdestoista hetki ("The 11th Hour") on näyttelijä Leonardo DiCaprion tuottama ja kertoma dokumenttielokuva. Elokuva kertoo Maa-planeetan elämän nykyisestä, kriittisestä tilasta. Sen ovat ohjanneet Leila Conners Petersen sekä Nadia Conners. Elokuvan maailmanensi-ilta oli Cannesin elokuvajuhlilla toukokuussa 2007, ja se julkaistiin levitykseen 17. elokuuta 2007. Elokuva valmistui vuotta myöhemmin kuin Al Goren elokuva "Epämiellyttävä totuus" ja samana vuonna kuin YK:n alainen hallitusten välinen ilmastonmuutospaneeli julkaisi neljännen raporttinsa.


title: Yhdestoista hetki

text: Elokuvan pääteemana on, että ihmiskunnalla on käsillään "yhdestoista hetki" muuttaa vielä kehityksen suuntaa ja estää ekologinen katastrofi sekä globaali romahdus. Yli 50 eri alojen asiantuntijoiden haastatteluiden kautta elokuva selvittää, millä tavoin ihminen vaikuttaa ekosysteemeihin, miten nykyiseen tilaan on jouduttu ja mitä muutoksia katastrofin estäminen edellyttäisi. Käsiteltyjä ympäristöongelmia ovat muun muassa ilmastonmuutos, öljyhuippu, liikakansoitus, metsien hävittäminen, lajien joukkosukupuutto ja valtamerien elinympäristöjen tuhoutuminen. Elokuvan väitteen mukaan nämä ongelmat uhkaavat myös ihmiskuntaa itseään.


title: Yhdestoista hetki

text: Elokuva esittää kyseisiin ongelmiin ratkaisuvaihtoehtoja. Korjaavien toimien lähtökohtana olisi ihmiskunnan toiminnan uudelleenmuotoilu teknologian, sosiaalisen vastuun ja luonnonsuojelun avulla.


title: Yhdestoista hetki

text: Asiantuntijoina elokuvassa esiintyvät muun muassa entinen Neuvostoliiton johtaja Mihail Gorbatšov, fyysikko Stephen Hawking, Nobelin rauhanpalkinnon voittaja Wangari Maathai, radiotoimittaja Thom Hartmann, tietokirjailija Richard Heinberg sekä historioitsija Joseph Tainter.


title: Yhdestoista hetki

text: Elokuvan asiantuntijat painottavat, että jokaisen ihmisen on osallistuttava tuhon ja ilmastonmuutoksen torjumiseen. Ihmisen osuus ympäristön tuhoutumiseen tuodaan esille useiden eri tieteenalojen näkökulmista. Asiantuntijoiden joukossa on ympäristötieteilijöitä, meritieteilijöitä, taloushistorioitsijoita sekä lääketieteen tutkijoita. Elokuvassa esiintyvät tieteilijät olivat huomattavan yksimielisiä koskien näkemyksiä ihmisen aiheuttamasta ilmastonmuutoksesta ja monista muista teollistumisen vaikutuksista, kuten biodiversiteetin alenemisesta.


title: Yhdestoista hetki

text: Elokuvan mukaan on nimetty Suomen ulkoasiainministeriön kehitysviestinnän ja Rakkautta ja anarkiaa -festivaalin yhteistyönä vuonna 2007 järjestämälle ympärisöaiheiselle "Yhdestoista hetki" -elokuvatapahtumalle. Se esitettiin ensimmäisen kerran Bio Rexissä Helsingissä 17. marraskuuta 2007 ja muualla Suomessa 23. marraskuuta 2007. Elokuvan DVD-julkaisu Suomessa tapahtui 15. syyskuuta 2008.


title: Leskinen

text: Leskinen on vanha, yleinen itäsuomalainen sukunimi. Nimi voi perustua sanan "leski" nykyiseen merkitykseen. Tämänhetkinen sukututkimus ei kuitenkaan tue tätä tulkintaa. Sukunimi Leskinen esiintyy vanhoissa teksteissä myös muodossa Leskin. In-päätteisiä sukuja on vuosisatojen saatossa tullut lähi-idästä Kreikan kautta Venäjän Karjalaan ja Suomeen. Matti Kuusi on laskenut verotustietojen perusteella Leskisen olleen vuonna 1571 Savon toiseksi yleisin sukunimi Leinosen jälkeen. Savon lisäksi Leskisiä oli tuolloin paljon Karjalassa. Heitä muutti sittemmin myös Pohjois-Pohjanmaalle, Kainuuseen ja Pohjois-Karjalaan, mutta nimi on edelleen varsin savolainen.


title: Leskinen

text: Helmikuussa 2015 Suomessa oli Väestörekisterikeskuksen mukaan 5 521 Leskistä. Vuonna 1985 luku oli 5 248.


title: J-V Hintikka

text: Jaakko-Ville ”J-V” Hintikka (s. 15. tammikuuta 1983 Suolahti) on suomalainen kitaristi. Hän soittaa yhtyeessä Psychework. Hän on aiemmin soittanut muun muassa yhtyeissä Machine Men, Dead Cult Diaries, Palmcut, Funeris Nocturnum, Atakhama ja Red Eleven.


title: Viheraratit

text: Viheraratit ("Aratinga") on papukaijojen heimoon kuuluva lintusuku. Sukuun kuuluu 6 lajia.


title: Kahdeksikko (solmu)

text:
Kahdeksikko on päättösolmu, jota käytetään köyden päässä estämään köyttä kulkemasta esimerkiksi rissan tai silmukan läpi. Solmusta käytetään myös nimeä viulusolmu. Kahdeksikko on yksinkertaista solmua parempi, koska se on helpompi avata.
Kerrattu kahdeksikko on kiipeilyssä paljon käytetty solmu, jolla kiipeilijä kiinnittää itsensä varmistusköyteen. Solmu tehdään tekemällä köyteen löysä kahdeksikko noin 75 senttimetrin päähän köyden päästä, pujottamalla köyden pää valjaiden läpi ja kertaamalla pää takaisin solmuun. Symmetrisenä solmuna kahdeksikosta on helppo nähdä onko se tehty oikein. Suuren kokonsa ansiosta se on avattavissa, vaikka kiipeilijä olisi pudonnut köyteen koko painollaan, ja terävien mutkien välttäminen tekee solmusta myös vahvan.


title: Kahdeksikko (solmu)

text: Kahdeksikko on myös Savoijin kuningashuoneen heraldinen tunnus (). Tässä merkityksessä siihen liittyy myös sanonta ”luja muttei puristava”.


title: Mäntyaratit

text: Mäntyaratit ("Rhynchopsitta") on papukaijojen heimoon kuuluva lintusuku. Sukuun kuuluu 2 lajia.


title: Vitali Petrov

text: Vitali Aleksandrovitš Petrov (, s. 8. syyskuuta 1984 Viipuri, Venäjän SFNT, Neuvostoliitto) on venäläinen kilpa-autokuljettaja. Hänen lempinimensä on "Viipurin raketti". Uransa alkuvaiheessa Petrov voitti "Lada Cup Russia" sarjan mestaruuden vuosina 2001-02. Vuonna 2005 Petrov voitti "Russian Formula 1600"-luokan mestaruuden ja "Lada Revolution Russia" sarjan mestaruuden. Petrov ajoi GP2-sarjassa kausina 2006–2009 ja saavutti neljä voittoa. Yhteispisteissä kauden 2009 päätteksi hän oli toinen. Petrov sijoittui kolmanneksi Euroseries 3000 -sarjassa vuonna 2006 ja Aasian GP2-sarjassa kaudella 2008.


title: Vitali Petrov

text: Kaudella 2010 hän ajoi Formula 1 -sarjassa Renault-tallissa. Ajettuaan Bahrainin GP:ssä hänestä tuli ensimmäinen venäläinen F1-kuljettaja. Ensimmäiset kolme kisaa päättyivät keskeytykseen, mutta seuraavassa kisassa Kiinan GP:ssä hän saavutti uransa ensimmäiset MM-pisteet ollen kilpailussa seitsemäs. Seuraavat kuusi kisaa Petrov pääsi maaliin, mutta ei saanut pisteitä. Huonojen suoritusten takia huhut Petrovin korvaajasta alettiin jo nostaa esille, mutta Saksan GP:n kymmenennen sijan ja Unkarin GP:n viidennen sijan myötä nämä huhut unohtuivat ainakin hetkeksi. Kauden päättäneessä Abu Dhabin kilpailussa Petrov sijoittui kuudenneksi pitäen Fernando Alonson takanaan yli 40 kierroksen ajan ollen merkittävässä roolissa mestaruustaistelun kannalta.


title: Vitali Petrov

text: Petrov jatkoi F1:ssä myös kaudella 2011, Lotus-Renault GP tiimissä. Hän saavutti kauden avanneessa Australian GP:ssä F1-uransa ensimmäisen palkintosijan oltuaan kolmas. Sen jälkeen auton suorituskyky ei enää riittänyt yhtä hyviin tuloksiin. Petrov ajoi sen jälkeen maaliin pisteille seitsemässä kilpailussa. Hän keräsi 37 pistettä ja sijoittui sarjan kymmennenksi.


title: Vitali Petrov

text: Petrov korvattiin kauden päätteksi ranskalaiskuljettajalla Romain Grosjeanilla, vaikka hänellä olisi ollut sopimus tallin kanssa vielä kaudesta 2012. Petrovin jatko F1:ssä oli kauan aikaa epävarmaa, kunnes hän löysi paikkansa Caterhamin kisakuljettajana, korvaten tallissa italialaisen Jarno Trullin. Petrov onnistui kauden päättävässä Brasilian GP:ssä ajamaan 11:ksi, joka rittii nostamaan tallin Marussian edelle valmistajienmestaruuden 10:lle sijalle. Kaudeksi 2013 Petrov ei saanut jatkosopimusta Caterham-tallista.


title: Vitali Petrov

text: Vuonna 2014 Petrov palasi takasin kilpailemaan ja kilpaili DTM-sarjassa Mercedeksen ratissa. Hän ei saavuttanut pisteitä.


title: Merimiessolmu

text: Merimiessolmu liittää kaksi köyttä tai narua yhteen. Se on helppo avata ja sitoa, mutta se ei kestä köysien voimakkaita liikkeitä tai vapaiden päiden nykimistä. Tyypillisesti solmu sidotaan jonkin esineen ympärille. Esimerkiksi perinteisissä purjelaivoissa sen ainoa käyttö olikin purjeiden sitominen puomille. Merimiessolmun toinen nimi on reivisolmu.


title: Merimiessolmu

text: Merimiessolmu tehdään sitomalla alle yksinkertainen solmu ja sen päälle toiseen suuntaan oleva yksinkertainen solmu. Solmu aukeaa helposti, kun kummasta tahansa vapaasta päästä vedetään voimakkaasti ”väärään suuntaan”. Tällöin toinen köysi suoristuu ja toinen muodostaa leivonpään suoran köyden ympärille, joka on helppo liu’uttaa pois.


title: Merimiessolmu

text: Merimiessolmu on myös helppo sitoa väärin. Jos molemmat solmut sidotaan samaan suuntaan, tuloksena on ämmänsolmu, jonka tunnistaa siitä, että vapaat päät eivät lähde samaan suuntaan kuin kiinteät päät vaan sojottavat solmusta sivulle päin. Ämmänsolmussa köysiin ei muodostu kitkaa vaan kaikki osat solmusta kulkevat solmun kiristyessä samaan suuntaan ja solmu aukenee siten helposti.


title: Ahmed Hammi

text: Ahmed Hammi (, s. 9. marraskuuta 1981 Sfax, Tunisia) on tunisialainen jalkapalloilija, pelipaikaltaan puolustava keskikenttäpelaaja. Hän on ilman seuraa.


title: Ahmed Hammi

text: Hammin ura alkoi Sfaxissa, jossa kahden vietetyn kauden aikana hän voitti Tunisian liigacupin viimeisellä kaudellaan ennen siirtymistään ES Saheliin. Uudessa seurassaan Hammin pelaaminen sai kehitysvaiheen ylöspäin, jonka myötä hän pääsi mukaan Tunisian maajoukkueeseen ystävyysottelussa. Lisäksi Hammi voitti ES Sahelin paidassa toisen kerran urallaan liigacupin ja ensimmäistä kertaa Afrikan Confederation Cupin vuonna 2006.


title: Ahmed Hammi

text: Hyvien pelisuoritusten myötä kotimaan liigan toinen huippuseura Espérance solmi sopimuksen puolustavan keskikenttäpelaajan kanssa. Ensimmäisellä liigakaudellaan Espérancessa Hammi pelasi 22 ottelua ja teki niissä yhden maalin. Samalla kaudella hän voitti Tunisian cupin, sekä sitä seuraavalla kaudella.


title: Säteilyllä toimiva raketti

text:
Säteilyllä toimiva raketti on raketti, jonka ajoainetta kuumennetaan
suurienergiaisellä säteilyllä, esimerkiksi laserilla tai maserilla. Säderaketti on nykyään lähinnä tutkimus- ja kehitysvaiheessä. Maan lähellä oleva säderaketti toimii niin, että maa-asemalta suunnataan laser tai maser kohti aluksen pohjaa. Se kuumentaa alla olevaa ilmaa tai raketista purkautuvaa kaasua, jolloin syntyy työntövaikutus. Maa-aseman on sijaittava mieluiten kuivassa vuoristossa tai muualla, jossa ilman kosteus ei hajota ratkaisevasti sädettä. Avaruudessa olisi aluksessa oltava raskas voimalaitos säteilyenergian tuottoon. Säderaketin etuina on hyötykuorman kiertoradalle nostamisen halpuus. Ongelmia ovat muun muassa aluksen tai
miehittämättömän laitteen vaatima lämmönvaihto; aluksen on oltava sekä kuumuutta kestävä että kevyt.
Säderakettia pidetään ajatelluista hyötykuormia kiertoradalle nostavista maa-aseman vaativista menetelmästä helpompana toteuttaa kuin esimerkiksi avaruushissiä tai massalinkoa.


title: Säteilyllä toimiva raketti

text:
Leik Myrabo tutkii Yhdysvalloissa mahdollisuutta rakentaa voimakkaaseen maa-aseman laseriin perustuvaa järjestelmää kiertoradalle nostamiseksi. Järjestelmä perustuu siihen, että maa-asemalla on voimakas laser, joka kuumentaa aluksen pohjan lähellä alaspäin osoittavassa suppilossa olevaa ilmaa. Suppilo keskittää lasersäteen polttopisteeseen. Suppilon ilma kuumenee äkillisesti moninkertaiseksi verrattuna Auringon pintalämpötilaan. Kuumentunut ilma laajenee räjähdysmäisen nopeasti ja toimii suppilosta poistuessaan raketin suihkun tavoin. Jos systeemillä voisi nostaa suuria painoja kiertoradalle, kustannukset alenisivat 1:1000:een. 2. lokakuuta vuonna 2000 Lightcraft Technologies, Inc. (LTI) ja U.S. Air Force Research Laboratory järjestivät Leik Myrabon ja Franklin B. Meadin johdolla kokeen, jossa maassa oleva laser nosti 51 gramman massaisen kappaleen 71 metrin korkeuteen.
Koetta on verrattu Robert Goddardin ensimmäiseen nesterakettiin. 100 kilowatin laserilla uskotaan päästävän jo 30 km:n korkeuteen. Myrabon LTI-yritys tähtää kilogramman massaisen mikrosatelliitin nostoon kiertoradalle megawatin laserilla.


title: Säteilyllä toimiva raketti

text:
Myös pieniä mikroaalloilla toimivia systeemejä on tutkittu eri tahoilla.
Maserilla toimiva säderaketti on lyhyillä etäisyyksillä halvempi ja energiataloudellisempi kuin laser. Tätä vaihtoehtoa tutkivat muun muassa Jordin Karen Lasermotive-yrityksestä ja Kevin Parkin. Laserin edut tulevat esiin pienillä hyötykuormilla ja pitkillä etäisyyksillä.


title: Säteilyllä toimiva raketti

text: Joitakin säderaketin lajeja:


title: Jalussolmu

text: Jalussolmu on yksi yleisimmistä solmuista kahden köyden liittämiseen yhteen. Se toimii niin samanpaksuisille kuin eripaksuisillekin köysille. Solmu on luotettava ja helposti avattavissa myös kuormituksen jälkeen.


title: Jalussolmu

text:
Oikein tehdyssä jalussolmussa paksumpaan köyteen tulee yksinkertainen mutka ja ohuempi köysi kiedotaan tämän mutkan ympärille. Vapaat päät tulevat samalle puolelle. Käänteinen versio, jossa vapaat päät ovat solmun eri puolilla, ei ole yhtä luja. Jalussolmun voi tehdä myös silmukkaan.
Jos köydet ovat huomattavan eripaksuisia, käytetään kerrattua jalussolmua eli lippusolmua. Siinä ohuempi köysi kierretään kahteen kertaan paksumman ympäri ja itsensä ali.


title: Törmäkukka

text: Törmäkukka ("Scabiosa columbaria") eli ketotörmäkukka, tähtiruusujuuri, kivikkotörmäkukka tai eteläntörmäkukka on purtojuurikasvien heimoon kuuluva monivuotinen kasvi.


title: Törmäkukka

text: Törmäkukka on monivuotinen kasvi, ja se kasvaa rypäissä, jotka ovat noin 0,6 metriä korkeita ja noin 0,9 metriä leveitä.


title: Törmäkukka

text: Törmäkukan lehdet ovat harmaanvihreät ja melko karvaiset.


title: Törmäkukka

text: Kasvin kukat ovat aluksi punaisensinipunaisia, mutta ne muuttuvat myöhemmin sinertäviksi. Törmäkukka kukkii heinäkuusta syyskuuhun. Siemenet kypsyvät elo–syyskuussa. Kukat ovat kaksineuvoisia. Kukkien pölytyksen hoitavat perhoset ja mehiläiset.


title: Törmäkukka

text: Törmäkukka kasvaa Euroopassa, Britannia mukaan lukien, napapiiriltä etelään Pohjois-Afrikkaan ja itään Siperiaan ja Länsi-Aasiaan. Suomessa törmäkukkaa on tavattu Pohjois-Pohjanmaalla ja Uudellamaalla harvinaisena satunnaiskasvina.


title: Törmäkukka

text: Kasvi elää hiekkaisessa, savisessa, happamassa, neutraalissa ja emäksisessä maaperässä. Varjossa se ei viihdy. Se vaatii kostean tai kuivan maaperän.


title: Törmäkukka

text: Törmäkukkaa tavataan kuivilla ja aurinkoisilla ruohikkomailla, kallioisilla rinteillä ja avoimissa metsissä.


title: Törmäkukka

text: Törmäkukka on ihanteellinen kasvi muun muassa perhos- ja kivikkopuutarhoihin. Kasvin makealta tuoksuvat kukat houkuttelevat perhosia.


title: Marieberg International

text: Marieberg International AB on Bonnier-konserniin kuuluva viestintäyhtiö. Se omistaa Ruotsissa muun muassa Dagens Nyheterin, Svenska Dagbladetin, Sydsvenska Dagbladetin, Aftonbladetin ja TV4-Gruppenin. Sen ulkomaisia omistuksia on puolet Eesti Päevalehtin omistajasta Meediacorpista ja Suomen MTV.


title: Kitti Thonglongya

text: Kitti Thonglongya (1928 − 1974) oli huomattava thaimaalainen lintutieteilijä ja nisäkästutkija.


title: Kitti Thonglongya

text: Thonglongya tutki lepakoita ja lintuja Kaakkois-Aasiassa. Hän löysi maailman pienimmän nisäkkään, siankuonolepakon ("Craseonycteris thonglongyai"), vuonna 1973. Hän kuoli pian tämän jälkeen sydänkohtaukseen, ja lajin nimesi hänen brittiläinen kollegansa John E. Hill löytäjän kunniaksi.


title: Kitti Thonglongya

text: Lintutieteen saralla Thonglongya tunnetaan parhaiten aasianjokipääskylöydöstään ("Pseudochelidon sirintarae") vuonna 1969. Hän löysi tämän erittäin uhanalaisen suurikokoisen pääskylajin talvehtimasta eräällä järvellä keskisessä Thaimaassa. Hän nimesi linnun prinsessa Sirindhorn Thepratanasudan kunniaksi.


title: Kitti Thonglongya

text: Hän keräsi kaksi ensimmäistä mekonginvästäräkkiä ("Motacilla samveasnae") joulukuussa 1972. Laji nimettiin vasta vuonna 2001 (Duckworth ym.).


title: Kitti Thonglongya

text: Thonglongya kirjoitti yhdessä John Edwardsin kanssa teoksen "Bats from Thailand and Cambodia", ja hän aloitti Thaimaan lepakoiden taksonomisen tutkimuksen, jonka tulokset ilmestyivät hänen kuolemansa jälkeen teoksessa "The Bats and Bat's Parasites of Thailand".


title: Bassinsalmi

text: Bassinsalmi () on Australian ja Tasmanian välissä oleva salmi. Se on kapeimmillaan 240 kilometriä leveä. Ensimmäisenä eurooppalaisena salmen löysi Matthew Flinders vuonna 1798 ja nimesi sen laivalääkärinsä George Bassin mukaan. Salmi yhdistää Tyyneenmereen kuuluvan Tasmaninmeren Intian valtameren Isoon Australianlahteen. Salmen suurimmat saaret ovat idässä Flinders Island, joka kuuluu Furneauxsaariin, sekä King Island ja Hunter Island salmen länsiosassa.


title: Zuhaier Dhaouadi

text: Zuhaier Dhaouadi (, s. 1. tammikuuta 1988 Kairouan, Tunisia) on tunisialainen jalkapalloilija. Laitahyökkääjänä pelaava Dhaouadi edustaa Tunisian pääsarjassa ES Sahelia.


title: Zuhaier Dhaouadi

text: Dhaouadi ura alkoi JS Kairouanaisessa, josta hän siirtyi Club Africainiin vuonna 2006, solmittuaan neljän vuoden sopimuksen. Club Africainissa Dhaouadi saavutti toisella kaudellaan (2007–2008) Tunisian mestaruuden, sekä North African Cup of Cup Championsin. Sittemmin Club Africain ei saavuttanut enempää menestystä.


title: Zuhaier Dhaouadi

text: Heinäkuussa 2012 Dhaouadi allekirjoitti kolmen vuoden sopimuksen ranskalaisen Évianin kanssa. Hän pelasi avausottelunsa Bordeaux'ta vastaan kauden sarja-avauksessa. Sittemmin hän pelasi yhteensä kahdeksan ottelua Ranskan pääsarjassa. Dhaouadi teki yhen maalin kauden aikana, joka syntyi Stade Rennaisia vastaan. 29. joulukuuta 2012 Evian ilmoitti purkaneensa Dhaouadin sopimuksen.


title: Zuhaier Dhaouadi

text: Dhaouadi palasi takaisin Club Africainiin vuonna 2013.


title: Zuhaier Dhaouadi

text: 3. elokuuta 2016 Dhaouadi allekirjoitti kolmen vuoden sopimuksen ES Sahelin kanssa.


title: Zuhaier Dhaouadi

text: Dhaouadi pelasi ensimmäisen maaottelunsa 15. marraskuuta 2006 Libyaa vastaan. Sittemmin Dhaouadi pelasi toisen maaottelunsa kaksi vuotta myöhemmin. Kolmannen ottelunsa hän pelasi vuoden 2010 MM-karsintaottelussa Nigeriaa vastaan, jossa Dhaouadi pelasi vain muutaman minuutin. Neljännessä maaottelussa hän pääsi ottelun avausmiehistöön 14. lokakuuta 2009 pelatussa harjoitusottelussa Saudi-Arabiaa vastaan.


title: Zuhaier Dhaouadi

text: Dhaouadi teki ensimmäisen maalinsa vuoden 2010 Afrikan kisoissa maansa avausottelussa Sambiaa vastaan 13. tammikuuta 2010.


title: Zuhaier Dhaouadi

text: Helmikuussa 2011 Dhaouadi oli voittamassa Tunisian A' maajoukkueen kanssa maan ensimmäistä CHAN-turnauksen mestaruutta. Turnauksen aikana Dhaouadi teki kolme maalia, jolla hän jakoi turnauksen maalikuninkuuden neljän muun pelaajan kanssa. Lisäksi hänet valittiin turnauksen parhaaksi pelaajaksi.


title: Lorainin piirikunta

text: Lorainin piirikunta on piirikunta Ohiossa, Yhdysvalloissa, joka on nimetty Ranskalle kuuluvan Lorrainen alueen mukaan. Sen pääkaupunki on Elyria mutta suurin kaupunki on Lorain.


title: Lorainin piirikunta

text: Lorainin naapuripiirikuntia ovat Cuyahoga idässä, Medina kaakossa, Ashland etelässä, Huron lounaassa ja Erie lännessä sekä Eriejärven pohjoispuolella Kanadan Chatham-Kent.


title: Lorainin piirikunta

text: Piirikunnassa oli vuoden 2010 väestönlaskennassa 301 356 ihmistä. Etniset ryhmät jakautuvat valkoisiin, joita on 87,1%, mustiin (8,9%), alkuperäisamerikkalaisiin (0,3%) ja aasialaisiin (1,0%).


title: Lorainin piirikunta

text: Kotitalouden mediaanitulo on 52 194 dollaria ja köyhyysrajan alapuolella oli 13,6% väestöstä 2007–2011 välisenä aikana.


title: L’Étang-la-Ville

text: L’Étang-la-Ville on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 4 777. L’Étang-la-Villen pinta-ala on 5 km².


title: Gargenville

text: Gargenville on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 6725. Gargenvillen pinta-ala on 9 km².


title: Oscar Rudolph Neumann

text: Oskar Rudolph Neumann (3. syyskuuta 1867 – 17. toukokuuta 1946 Chicago) oli saksalainen lintutieteilijä.


title: Oscar Rudolph Neumann

text: Neumann tutki Itä-Afrikan linnustoa useilla retkillä, etenkin vuosina 1892 ja 1894. Hän kuvaili ja nimesi useita lintulajeja, muun muassa sininokipääskyn ("Psalidoprocne pristoptera") alalajit "massaica", "oleaginea" ja "reichenowi". 1899 hän tutki lintuja Somaliassa ja Etelä-Etiopiassa yhdessä saksalaisen ornitologin Carlo von Erlangerin kanssa. He julkaisivat retken tulokset "The Geographical Journalissa" vuonna 1902.


title: Oscar Rudolph Neumann

text: Neumann muutti Kuubaan vuonna 1941 ja myöhemmin Yhdysvaltoihin, missä hän työskenteli konservaattorina Chicago Field Museumissa.


title: Issou

text: Issou on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 4268. Issoun pinta-ala on 5 km².


title: Jouars-Pontchartrain

text: Jouars-Pontchartrain on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 4932. Jouars-Pontchartrainin pinta-ala on 10 km².


title: Maule (Yvelines)

text: Maule on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 5895. Maulen pinta-ala on 17 km².


title: Le Mesnil-le-Roi

text: Le Mesnil-le-Roi on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 6386. Le Mesnil-le-Roin pinta-ala on 3 km².


title: Le Mesnil-Saint-Denis

text: Le Mesnil-Saint-Denis on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 6622. Le Mesnil-Saint-Denis'n pinta-ala on 9 km².


title: Meulan-en-Yvelines

text: Meulan-en-Yvelines on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 8773. Meulanin pinta-ala on 3 km².


title: Tyson-Holyfield

text: Tyson-Holyfield I tai Tyson vs Holyfield I oli nyrkkeilyottelu hallitsevan WBA liiton mestarin Mike Tysonin ja haastaja Evander Holyfieldin välillä. Kamppailu käytiin MGM Grand Garden areenalla Nevadan Las Vegasissa 9. marraskuuta 1996. Tuomarina kamppailussa toimi kokenut Mitch Halpern.